
ELOSZO. 



Jvözel három éve annak, midőn még az akkori 
Magyar Sajtóban a parlamenti felelős kormány- és a 
megyei rendszer irányában elmondottam nézeteimet. 

Maga azon id6', a midőn czikkeim — melyekben 
ezen kérdéssel foglalkoztam, — megjelentek, épen úgy 
mint az, mely utána következett, annyira kedvezőtlen 
volt az ily nemű kérdésekkel foglalkozásra, hogy biz- 
ton fel kell tennem, miszerint alig van valaki, ki az 
akkor általam elmondottakra még emlékezik, épen azért 
azt hiszem, megbocsátanak olvasóim, ha ismét vissza- 
térek e nagy fontosságú tárgyra, kelljen bár sokszor 
magamat ismételnem. 

Hiszen most országgyűlés küszöbén állunk, ez or- 
szággyűlésnek pedig, ha egyszer sikerül a minden 
egyébb törvényhozási intézkedést megelőzni tartozó 
nagy fontosságú közjogi kérdések megoldása, ha egy- 
szer biztosítottaJVIagyarország törvényes függetlenségét, 
és ezen alapon szabályozta hazánk viszonyát az osz- 
trák örökös tartományokhoz, nem lehet fontosabb 

és sürgetőbb teendője, mint az 1848-dlk évi törvények 
által életbe léptetett parlamenti felelős kormánynyal 
megyei rendszerünket, melynek fenntartásához oly mél- 
tán ragaszkodik a nemzet túlnyomó többsége, öszhang- 
zásba hozni. 

Igen szokásos dolog volt a legközelebbi időkben 
azt állítani, hogy parlamenti felelős kormány, vagy 
rövidebb kifejezéssel élve felelős ministerium és a 
törvényhatóságok önkormányzata meg nem férnek 
egymás mellett. 

Ezen dönthetlen igazság gyanánt felállított nézet 
alapján kisérték meg nálunk is hirlapok és röpiratok 
elidegeníteni a felelős ministeriumtól a nemzetet, és 
habár most ugyan azon hirlapok, ugyan azon irók 
részint nyiltan részint hallgatásuk által helyeslik, bár 
nincsen felelős kormányunk, a megyék vissza nem 
állítását, nem lehet kétségünk a felett, hogy midőn 
kormány - formánk és közigazgatásunk törvény által 
rendezéséről lesz szó, fel fognak támadni ismét halot- 
taikból és a megyék mellett agitálva fognak kortes- 
kedni a felelős minísteri kormány-forma ellen. 

Es valóban, ha kiindulási pontjuk helyes volna, 
ha a két szóban forgó intézmény összeférhetetlensége 
igaz lenne, nagyon meg kellene gondolnia a magyar 
embernek a felelős ministeri kormány-formát tartsa-e 
meg törvényhatóságok nélkül, vagy azokat a régi 
coUegialis kormány-forma mellett? 

De e választásra nem kerül a sor, mert mint há- 
rom év előtt is kimutattam, felelős parlamenti kormány 
és megyei, illetőleg törvényhatósági rendszer nem hogy 



összeférhetetlenek lennének, desöthajól szerveztetnek, 
kiegészítik egymást, mindenik ellensúlyozza a másik- 
nak minden más viszonyok között nyilvánuló hibáit, 
pótolja hiányait 

Ezt részletesebben kimutatni ez élj a jelen kis mü- 
vemnek. Megjegyzem mindenek előtt, hogy ha bár 
megyéket fogok említeni és a részletezésnél a megyék 
fognak kiválólag szemem előtt lebegni a jogok és a 
központi kormányhoz való viszony meghatározásánál, 
hazánk szabad királyi és más nagyobb városait is 
értem, mert ezeket a megyékkel minden te- 
kintetben egyenjogú törvényhatóságok- 
nak tekintem, melyekre nézve csak a rész- 
letezésnél kell városi helyzetüknél fogva 
különbséget tenni. 



I. Fejezet. 



Sem a parlamenti feleló's kormány, sem a tör- 
vényhatósági rendszer, a mint az legalább eddig ná- 
lunk a megyékben életben volt, és a mint ezentúl 
nagyobb városainkban is életben kell lennie, nem lé- 
vén pusztán közigazgatási szerv, nem lehet ezek tár- 
gyalásánál egyedül a közigazgatást tartanom szemem 
előtt, de tekintetbe kell vennem az egyéb intézmé- 
nyeket, tekintetbe áltáljában az alkotmányt, épen ezért 
hogy tisztábban kifejthessem fölvett tárgyamról néze- 
teimet, szükségesnek vélem, hogy elmondjam röviden 
bár: mit követelek én egy alkotmánytól. 

Követelem hogy az alatta élők szabadságát két 
féle irányban biztosítsa, biztosítsa egyfelől a nemzetét 
mint egészet, szemben a fejedelemmel, és biztosítsa 
másfelöl az egyénekét a nemzettel vagy nemzeti kor- 
mánynyal szemben. 

Az elsőre nézve szükséges, hogy a nemzet a tör- 
vényhozásra döntő befolyást gyakoroljon, hogy senki 
tagjai közzül másnak, mint a nemzet által alkotott, és 
monarchiában a fejedelem által szentesített törvénynek, 
engedelmeskedni ne tartozzék, hogy a végrehajtásra 
a közigazgatásra is annyi befolyást gyakoroljon, hogy 

a törvények csak azon szellemben és csak olyan fér- 
fiak által alkalmaztathassanak, a mely szellem a nem- 
zet többségéé, a kik a nemzet többségének bizodalmát 
birják, és hogy ezen férfiak a nemzetnek is felelős- 
séggel tartozzanak. 

A másikra nézve pedig szükséges, hogy úgy le- 
gyen szabályozva az így alakult kormánynak hatás- 
köre, hogy az egyes részek az egyének szabadsága 
általa meg ne semmisíttethessék, az levén legalább né- 
zetem szerént a legjobb kormány-forma, mely a nem- 
zet testületei- és egyéneitől csak annyi és nem több 
szabadságuk feláldozását követeli, a mennyi az állam 
egységének fentartására és nemesebb czéljainak eléré- 
sére okvetetlenül szükséges. 

Azon feladatnak, hogy a nemzetnek, mint egésznek, 
szabadsága biztosíttassék, legjobban megfelel az oly al- 
kotmány, mely parlamenti felelős kormánynyal tetőzi 
be intézményeit, mert ha ugyan ez intézmény teljesen 
kifejtve van, a népképviselet útján alakult parlament, 
vagy két ház létezése mellett azon ház, mely a nép ál- 
tal választatott, gyakorolja a törvényhozásban a leg- 
nagyobb befolyást, mert az annak kebelében birt vagy 
elvesztett többség dönt a kormány élén álló ministerek 
hivatalban maradása vagy hivatalvesztése felett. 

Törvénynyé nem lehet az, mit a nemzetnek kép- 
viselői által nyilvánuló többsége nem akar, és a tör- 
vény végrehajtója nem lehet más, mint a ki azt a 
többség szellemében hajtja végre. 

Vádolják is a parlamentarismust ellenségei egy- 
felől azzal: hogy a felségi jogokat magához ragadja, 
hogy törvényhozó és végrehajtó hatalom egyszersmind, 
és más felől azzal, hogy az ily hatalmat gyakorló 
parlament tagjai egy választott, de meghatalmaztatásuk 

idején korlátlan hatalmú oligarchiát képeznek, mely 
utasítást senkitől sem vévén, felelős senkinek sem lé- 
vén, nyakára ül királynak és nemzetnek egyaránt. 

De lássuk mi igaz ezekből? A fejedelem és kor- 
mánya — mellőzve a befolyásnak kezében lévő indirect 
módjait, — két joggal bir, melylyel önmagát és a 
nemzetet egyaránt megvédheti a képviselőház túlter- 
jeszkedései ellen, az egyik a vető joga, a másik azon 
jog, melynél fogva a képviselő házat törvény szabta 
föltételek mellett feloszlathatja. Az első jog nem en- 
gedi, hogy törvénynyé legyen az, mit a fejedelem a 
kormány helytelennek talál, a másik megfosztja a kép- 
viselőket minden hatalmuktól és a nemzet Ítélete alá 
bocsátja működésüket. 

Nem igaz tehát, hogy a képviselőház bármit is a 
fejedelemre reá erőszakolhatna, és bár be kell valla- 
nom, hogy a vető jog gyakorlata ily intézmények 
mellett kényes dolog, mert a ministerek ellenjegyzése 
szükséges ahoz is, kik vagy megtagadják azt, és ek- 
kor a fejedelem által elbocsáthatók, vagy teljesítik és 
ha e tettök helyeslését a képviselőháztól kinyerni nem 
tudák, annak bizalmatlansági szavazata előtt vissza- 
vonulni kénytelenek, ha csak a képviselőházat felosz- 
latni nem akarják, mely utóbbi eszköz azonban a 
koronának mindig hatalmában áll, és ez teljesen elég 
a képviselők ez irányban féken tartására. 

Hogy végrehajtó hatalom is lenne a képviselő- 
ház, az már épen nem áll, mert sem a kormány tag- 
jait ki nem nevezi, sem a közigazgatásba egyenes be- 
folyást nem gyakorol, hatalma annyira terjed, hogy 
ellenőrizi a kormány eljárását, hogy lehetetlenné teszi 
az ország közvéleményével ellenkező irányú közigaz- 
gatást, de nem azt, mely csak saját többségével — 

mely netalán a nemzetével meghasonlott, ellenkezik, 
mert feje felett van mindig a feloszlás veszélye, mely 
által a nemzet valódi közvéleménye megtudható. 

Ha meggondoljuk e mellett hogy a képviselő- 
ház tagjai nagy részt választóik között élnek, hogy 
minden perczben készen kell arra lenniök, hogy mint 
egyszerű polgárok térjenek azok közzé vissza, bizony- 
nyal nem kell félnünk attól, hogy a nemzeten kép- 
viselőségük rövid ideje alatt uralkodniok lehessen. 

De hiszen legnagyobb részben legalább, nem is 
a nemzet jogait féltik azok kik a parlamenti felelős 
kormány ellen a fentebbi érveket felhozzák, nem tet- 
szik nekik az, hogy egy kifejlett parlamentarismust 
biró nemzetnél a véghatározat törvényhozás- és kor- 
mányzásra nézve magánál a nemzetnél van, hogy a 
fejedelem szárnyai alá rejtődzött kisebbség nem ural- 
kodhatik felette, de épen ez annak legfénylőbb tulaj- 
dona, mert eljött már annak ideje, hogy ne csak az 
elmélet, de a gyakorlat is ismerje el, hogy nem a 
népek vannak a kormányokért, de a kormá- 
nyok a népekért. 

Részemről, ha bár egyik veszélyt sem hiszem ko- 
molynak^ még is inkább tudnék félni attól, hogy a 
fejedelemmel, a kormánynyal egyetértő képviselőház 
a nemzet igazain ejthet csorbát, de e veszély is csak 
akkor birhat valószínűséggel, ha a kormánynak ha- 
talmában áll a választásokra döntő befolyást gyako- 
rolni, ha a tőle függő hivatali kinevezések nagy szá- 
mánál fogva eszköz van adva kezébe a gyengéknek 
eltántoritására, ha végül a vidékeken minden politikai 
élet' elnémítva, a közszellem elölve van, ha nincs tér, 
melyen a választó kerületek azokat, kikben bízniok 
lehet, előre megismerhetik. 

De e hiányok mind nem a parlamenti felelős 
kormány, hanem a központosítás által állanak elö, és 
ezek miatt a parlamentarismusí; vádolni annyit tesz, 
mint azt a központosítással zavarni össze, vagy attól 
elválaszthatatlannak gondolni, mi pedig roppant nagy 
tévedés. 

Csodálatos, hogy sokáig fenn állott e tévhit, holott 
egy pillantás Angliára és Frankhonra mindenkit meg- 
győzhetett volna az ellenkezőről, mert hiszen Angli- 
ában a régen fennálló a teljesen kifejlett parlamen- 
tarismus mellett nincsen központositás, míg Frank- 
honban a soha gyökeret nem vert parlamentarismus 
idejében és annak teljes szünetelésekor egyformán ott 
látjuk azt. 

Ma már többeknek, de mindenek felett Tocque- 
villenek tanulmányai, — Y Ancien régime et la Re- 
volution — minden kétségen kívül helyezték azt, hogy 
a központositás nem a forradalom, nem a parlamen- 
tarismus műve, hanem az önkényes uralomé. 

Richeliéutől elkezdve XlV-ik Lajosig folyt a küz- 
delem a törvényhatósági jogok ellen, és habár eleinte 
e harcz főként pénzszerzési mód vala a kormányok ré- 
széről, a mennyiben nagy pénzbeli áldozatok árán, 
megváltani engedek egyes városok és tartományok 
által jogaiknak egy részét, oly kényelmes eszköznek 
találtatott minden hatalomnak összpontosítása, hogy 
csakhamar maga a hatalom kedveért tökélyesbíttetett 
e rendszer. 

XlV-dik Lajos alatt már a tökélynek igen nagy 
fokán állott a központositás, a király tanácsa lőn min- 
dennek kútfeje, a legkisebb helyi ügy az ország bár- 
mely távol vidékén annak rendeletétől függött, a hi- 
vatali visszaélések elleni panaszok rendes útjokról oda 

vonattak, szóval az intézett mindent, befolyt a hiva- 
talnokok kinevezésére, és itélt a saját rendeletei, saját 
kinevezettjei ellen támadt panaszokban. 

A régens és XV-dik Lajos is, hívek maradtak 
ez irányhoz, és csak is örökös pénz-zavaruknak tulaj- 
donítható, hogy egy-két tartománynak és városnak 
sikerült roppant pénzáldozatok árán helyhatósági jo- 
gai egy részét a folytonos megtámadások ellenében 
megőrizni. 

XVI-dik Lajos uralkodása alatt történt ugyan 
egy-két halvány kisérlet a decentralisatio felé, de ez 
is csakhamar abban maradt, míg bekövetkezett a for- 
radalom. 

Ennek elején egyes kortársaiknál messzebb látó 
lánglelkek, jelesen Mirabeau, hatalmasan szót emel- 
tek a központosítás túlzása ellen; de részint sok te- 
kintetekben gyanús magukviselete utat tört ama hit- 
nek, hogy ezt a forradalom, hogy Francziaország elleni 
törekvésből teszik, és így gyíílöltté tévé az általuk 
hirdetett tant, részint pedig a mint a forradalmi párt 
túlsúlyra vergődött, a mint kezében érzé a hatalmat, 
ragaszkodott a központosításhoz, mint hatalma minden 
iránybani kiterjesztésének, elvei, nézetei mindenkire 
ráerőszakolásának legsikeresebb eszközéhez. 

Ezt tévé minden párt, mely an^a néhány év alatt 
a hatalmat kezében tartá; míg végre a véres küzdel- 
mekben, az egymást felváltó anarchicus kormányok 
zsarnoksága alatt, kifáradt és kétségbeesésig zaklatott 
nemzet, az ujabb kor legnagyobb lángeszének, I. Na- 
póleonnak, vaspálczája alá került. 

Ez időben valóban már nyoma sem volt egy par- 
lamenti, a nemzet iránt felelős kormánynak; a láng- 
ész bűvölő hatása által elviselhetőbbé tett, annak di- 

csó'sége által megaranyozott, de oly mindenre kiterjedő 
önkény uralkodott Franklionban, minővel az emberi 
nem történetében ritkán találkozunk. Es épen ezen idö 
vala az, melyben a központosítás elérte a tökéletesség 
azon fokát, melylyel Frankhonban azóta bir. 

Hogy azon alkotmányos időszakokban is, melye- 
ket azóta Frankhon élt, a restauratio alatt épen úgy, 
mint utóbb a Fülöp Lajos idejében, mely utóbbi kor- 
ban pedig valóban parlamenti felelős kormánya volt, 
sőt az 1848-dik évi köztársaságban is a központosítás 
szóra alig érdemes csekély módosításokkal fenntarta- 
tott: annak oka nem az, mintha ezen kormány-rend- 
szemek szükséges járuléka volna, de oka egy részt 
azon már fenntebb is érintett átalános igazság: mi- 
szerint a pártok, midőn hatalomra kerülnek, 
nem hajlandók soha lemondani azon eszkö- 
zökről, melyekkel hatalmukat terjeszteniök, 
biztosítniok lehet, oka más részt az, hogy a hosszú 
időkön keresztül dívott öszpontosítás megsemmisíté 
nagy részben az elemeket, a melyek nélkül a hely- 
hatósági önkormányzat fenntarthatatlan. 

Nem a parlamenti felelős kormány teremte tehát a 
központosítást, nem is szükséges kelléke ez annak, mert 
hiszen Angliában a parlamenti felelős kormány leg- 
fejlettebb a nélkül, hogy központosítás léteznék ; hogy 
együtt találjuk e kettőt olykor, az nem bizonyít egyebet 
mint azt: hogy mint minden hatalom e világon, úgy 
a parlamentek többsége és a befolyásával alakuló 
kormány is hajlandó megtartani amaz eszközöket, 
melyekkel hatalmát terjesztheti, biztosíthatja és ezt ok- 
vetlenül meg is teszi ott, hol azokat készen és a nem- 
zet belenyugvása által elfogadva találja. 

Ha ezek szerént igazságosan és helyesen akarunk 

eljárni, nem szabad a parlamenti felelős kormány-rend- 
szert a vele esetleg egyesűit központosítással öszvekap- 
csolva ítélni meg, hanem szemügyre vévén előbb az ab- 
ban magában rejlő előnyöket, tökéletességeket, valamint 
a hátrányokat és hiányokat, ha — mint engem részem- 
ről — az előbbiek ez intézményhez ragaszkodásra ha- 
tároztak, arról kell gondoskodnunk, hogy egyéb intéz- 
ményeinket, közigazgatásunkat ugy rendezzük, misze- 
rént ama hátrányok lehetőségig elkerültessenek és a 
hiányok pótoltassanak. 

Kifejtem már fentebb a parlamenti felelős kor- 
mány amaz előnyét, miszerént a nemzetnek mint egész- 
nek szabadságát minden kormányformák között leg- 
tökéletesebben biztosítja, biztosítván a nemzetet az 
iránt, hogy sem oly törvények, sem oly elvek szerént 
nem kormányoztathatik, melyeket saját képviselőinek 
többsége el nem fogad. 

Kifejtem miszerént nem áll az, hogy e rendszer 
mellett a parlament törvényhozó és végrehajtó hatalom 
volna egyszersmind, ki azt, hogy a korona jogait meg 
nem semmisítheti, magához nem ragadhatja, mert ott 
van a vető és mindenek felett a feloszlatás joga; de 
ki kell még fejtenem amaz előnyét: miszerént e rend- 
szer mellett a törvényhozó és végrehajtó hatalom egy- 
másra hatása összemííködése alkotmányszerüleg bizto- 
sitva, rendezve van. 

Es pedig ez igen nagy előny. A franczia forra- 
dalom állambölcsei és publicistái, bizonynyal ama szo- 
morú tapasztalatok által indíttatva, melyeket a három 
főhatalom a törvényhozó- végrehajtó- és bir ói-hatalom, 
egy kézben egyesítésének következményeiről tettek, a 
másik túlságba esve abban hivék az üdvöt feltalálni, 
hogy ezeket ugy elválasszák egymástól, miszerént még 

csak érintkezésbe se jöhessenek, egymásra befolyást 
ne gyakorolhassanak. 

Ez elvet keresztül is vitték nem az életből fej- 
lesztett, de a tiszta logika szabályai szerént alkotott 
alkotmányukban és mi lön az eredmény: 

A különböző forrásokból eredt, a különböző el- 
vek után induló törvényhozó és végrehajtó hatalom 
nem levén semmi alkotmányos ut és mód hagyva 
arra, hogy egymást felvilágosíthassák, hogy nézetei- 
ket összhangzásba hozhassák; nem lévén sem a tör- 
vényhozó testületnek joga a vele ellenkező kormányt 
lelépésre birni, sem az utóbbinak a törvényhozó tes- 
tület ellenében a feloszlatás által magára jogaik kút- 
fejére, a nemzetre, hivatkozni: az ellentét köztök mind 
addig nőtt, mig végre erőszakos összeütközésnek kellé 
bekövetkezni és előállott eredményül épen az, mit oly 
gondosan kerülni kivántak e két hatalom egy kézben 
egyesülése. Az akkor erősebb parlament kezébe ra- 
gadta a végrehajtó hatalmat és felforgatá az alkot- 
mányt, megsemmisíté a birói hatalom függetlenségét és 
az egymást felváltó párt-töredékek anarchikus zsarnok- 
ságát idézte elő. 

Ez a mi felelős parlamenti kormányrendszer mel- 
lett nem történhetik meg. Itt a végrehajtó hatalom ve- 
zetői tagjainak, a parlamentnek, tér van tehát nyitva a 
kölcsönös eszmecserére, a vélemények kiegyeztetésére, 
és ha ez nem sikerül, minden zavar, minden össze- 
ütközés nélkül megválik egymástól a két egyetérteni 
nem tudó hatalom, vagy a kormánynak kell a parla- 
menti ellentétes többség előtt visszavonulnia, vagy 
pedig, ha a nemzet többségére számithatni vél, jogá- 
ban lévén e parlamentet feloszlatni, a nemzetre hivat- 
kozik, mely hivatkozás ha ellene ütne ki, a vissza- 

vonulás kötelessége áll ismét elö, de minden esetben 
elintéztetik az összeütközés minden rázkódás, minden 
felforgatás nélkül. 

Ne hogy más vesse ellenem, felemlítem magam, 
hogy mindemellett voltak esetek midőn a parlamenti 
felelős kormány daczára erőszakos átváltozások követ- 
keztek be, de annak ezen intézmény tökéletes vagy 
tökéletlen voltától egészen független okai valának, 
még pedig : 

Oka volt a választó törvény szukkeblüsége, mely 
aránylag csak igen keveseket engede a választásban 
részt venni, iigy hogy ezek többsége a nemzet valódi 
többsége nem lehetett. 

Oka volt továbbá a központosítás, mely által oly 
nagy befolyást gyakorolt a fennálló kormány a vá- 
lasztásokra, hogy még a törvényszerű választók valódi 
többsége is őszintén nem nyilatkozhatott. 

Mind ezek szerént nincs tehát kétségem a felől, 
hogy minden lehető kormányformák között a parla- 
menti felelős kormány a legtökéletesebb, mert leg- 
inkább biztosítja a nemzetnek mint egésznek 
szabadságát, mert törvényszerű módokat nyújt- 
ván a törvényhozó és végrehajtó hatalom kö- 
zötti összeütközések elintézésére, az erősza- 
koskodás, a felforgatás veszélyei ellen is leg- 
több biztosítékot nyújt. 

Természetes ezekből folyólag, hogy parlamenti 
felelős kormányt óhajtok hazánkban, de tökéletességei 
mellett látom hibáit, hiányait is. 

Mint minden egyéb hatalomnak, ugy a parlamenti 
többségnek és a rátámaszkodó kormánynak is termé- 
szetszerű hibája, hogy hatalmának mind nagyságát, mind 
körét terjeszteni és azt örökíteni igyekszik. 

Mint minden kormányban ugy ebben is megvan 
a hajlam az elnyomásra, és itt az egyesek vagy kivált- 
ságos testületek elnyomásánál igazolhatóbbról ugyan, 
de még súlyosabbról, a többségéről lehet szó, melyet 
kijátszani, melytói szabadulni sokkal nehezebb. 

Megvan ezenkivül e kormányrendszernek ama 
hibája, hogy a parlament, nagy hatalmánál fogva, 
minden politikai életet abba és a körűi összegyűjteni 
törekszik, s hogy ez a részek politikai életének megsem- 
misülésére vezethet. 

Nagyon valószínűtlen ugyan végre, mert fejede- 
lemnél, kormánynál, és a parlament többségénél egy- 
aránt hazafiatlanságot feltételez, és abban érdekegy- 
séget is tesz fel; de bizonyos körülmények között 
talán nem lehetlen, hogy a képviselőház tartamának 
ideje alatt e három tényező oly intézkedéseket tegyen, 
melyek az ország valódi többségének nézeteivel, az 
ország, a nemzet érdekeivel ellenkeznek. 

Ezek ellen óvszert nyújtani kötelessége már 
egyéb intézményeink- és közigazgatási szerkeze- 
tünknek. 



IL F e j e z e t. 

A felelős parlamenti kormány minden, az előbbi 
fejezetben lehetségesek gyanánt fölemlített hibái elle- 
nében, az óvszer a politikai életnek, a közügyek 
iránti érdekeltségnek az ország minden részeiben 
ébrentartásában és a parlamenti választások teljes 
szabadságában keresendő és feltalálható. 

Fejtegetni is felesleges, hogy ezen czél elérésére 
a központosítás nemcsak nem alkalmas, de sőt hogy 

ez épen kifejti, előidézi mindazon hibákat, melyek a 
parlamenti felelős kormány-rendszer ellen felhozattak. 

Már más alkalommal kifejeztem, most csak meg- 
ujithatom azon meggyőződésemet, hogy valódi, a 
szó szoros értelmében vett centralisták ma már ha- 
zánkban nincsenek. 

Azokat is, kik 1848-ig elvakítva egyfelől a fran- 
czia centralisatio nagyszerűsége, elijesztve másfelől a 
megyei kihágások által, annak foltétlen barátjai va- 
lának, meggyőzek az azóta lefolyt szomorú idők ta- 
pasztalatai arról, minő veszélyes az; s ma már alig 
tagadja valaki, legalább a közigazgatási decentrali- 
satio szükséges üdvös voltát. 

Magában Frankhonban, a központosítás classicus 
földén is, a szabadság minden barátja, a decentrali- 
satiot óhajtja, mint egyedííli eszközt arra, hogy 
ott valahára a szabadság és rend egymás mellett biz- 
tosan fennállhassanak. 

Ily körülmények között lehetséges csak röviden 
elmondanom arra vonatkozó véleményemet. 

Mint feljebb is említem, a centralisatio okvetlen 
kifejti mindazon hibákat, melyek a parlamenti fele- 
lős kormányzat mellett lehetségesek. 

Az önkényuralom által megkezdve, a tökélete- 
sebb önkény által tökéletesítve, az elnyomás biztos 
eszköze az, és általa ama második szabadság, az 
egyes részek, az egyének szabadsága a nemzeti kor- 
mánynyal szemben, teljesen megsemmisííl. 

Midőn az utolsó falusi hivatalnok kinevezésére és 
elbocsátására a központi kormány egyenes befolyást 
gyakorol, midőn a legkisebb községi kiadás a mi- 
nister helybenhagyásától függ, midőn a hivatalnok a 

rendes törvényszékek hatása alól ki van véve, s ellene 
bármely sérelem vagy visszaélés miatt csak a kor- 
mánynál lehet orvoslást szerezni, mert hiszen az álla- 
dalmi tanács is csak kormány-testület, mely nagy 
részben a ministerek tetszésétől fiigg, akkor termé- 
szetes hogy hajolnia kell a központi kormány előtt 
mindennek. 

Hivatalnokai bizton terjesztik tál hatáskörüket, 
mert midőn ezt teszik, a központi kormányét ter- 
jesztik egyszersmind, és igy annak pártolására szá- 
míthatnak. 

Ki hatáskört akar az azt csak a központi kor- 
mánytól remélheti, a központba tolul tehát minden, 
az elnyel mindent, és a vidékek kihalva maradnak. 

A hivatalviselés levén a legegyszerűbb, legké- 
nyelmesebb mód, tekintélyt, befolyást szerezni, min- 
denek azután vetik magukat, úgy hogy mint Frank- 
honról elmésen jegyzé meg egy iró, utoljára csak 
két főosztálya marad a nemzet müveit részének, 
egyik, mely hivatalban van, a másik, mely hivatal 
után jár. 

A választások szabadsága ez által teljesen meg- 
szűnik, az ország legtávolabb részeiben is elhelyez- 
kedett, mindent a központi kormánytól váró bureaucra- 
ták, a vett intés szerint teljes hivatali befolyásukat 
vetik a mérlegbe, ígérnek, fenyegetnek, tetszésök sze- 
rént készítik a választói jegyzékeket, melyek ellen a 
felfolyamodás ismét csak ugyanazon kormány or- 
gánumaihoz intézhető, és ha nem is mindig, de leg- 
több esetben és helyen keresztül viszik a kormány 
jelöltjeit. 

Ily módon alapjában hamisíttatik meg a parla- 
menti felelős kormány, mert a képviselő-ház, nem 

lehet a nemzeti közvélemény képviselője; így válik 
lehetségessé, mit az első fejezet végén említek, hogy 
az egyetértő parlament és kormány a nemzetre né- 
zetével ellenkező törvényeket erőszakoljanak, hogy 
azt akaratja elleni irányban kormányozzák; igy lesz- 
nek haszonnélküliekké a nemzet és kormány közötti 
összeütközések békés elintézése czéljából létező oly 
bölcs alkotmányos módok; így esik az, hogy előbb 
egy ideig elnyomatik a nemzeti akarat, és utóbb 
törvényesen nem érvényesíthetvén magát, erőszako- 
san tör ki. 

Hogy pedig az ily választási visszaélések, nem- 
csak esetleg fordultak egyszer vagy máskor elő, de a 
központosított kormány-rendszerből természetszerííleg 
folynak, mutatja az, hogy a íranczia restauratio 
minden ministeriumai alatt, épen úgy, mint a 
Fülöp Lajos idejében, mint ma III. Napóleon alatt 
feltaláljuk azokat. 

Voltak az eljárás botrányosságában, voltak még 
inkább a sikerben fokozatok, nem lehetvén az oly 
tökéletes a nemzet kedélyforrongásának perczében, 
mint máskor; de az irány, de a kihágás meg vala 
mindig. 

Mindezek a központosításnak bűnei általánoB al- 
kotmányos és politikai szempontból, lássuk most azt 
szorosabban a közigazgatást tekintve. 

Átalános vád vala régi közigazgatásunk ellen, 
hogy lassú, és e vádnak sok tekintetben alapos vol- 
tát tagadni lehetlen; de váljon gyorsabb-e az a köz- 
pontosítás mellett? 

Erre feleletül csak egy példát idézek a legtöké- 
letesebben központositott Frankhonból, mely a köz- 
pontosítás barátainak méltán ideálja. 

E példa igen alkalmas az idézésre, és méltá- 
nyosan idézhető; mert nemcsak a központosítás ellen- 
ségei, de legbuzgóbb védői is, mint Dupon White, 
idézik azt, ez utóbbiak igazolni igyekezvén az el- 
járást. 

Frankhon egy kis városa 1846-ban egy vágó- 
híd építésének szükségét érezvén, folyamodott enge- 
délyért erre, a felsőbb hatósághoz, kérve egyszers- 
mind, hogy e czélra kölcsönt csinálhasson, és a helyet 
a kincstári erdőségből kibecsűltethesse. Az ügynek 
a központosítás értelmében fel kellé menni minden 
fokozatokon keresztül a ministerig, és az államtaná- 
csig; mert ott kellett meghatározni: közhasznú lesz-e 
az építkezés, lehet-e és minő feltételek alatt e végből 
kölcsönt csinálni ? — jó lesz-e a kijelölt hely ? eszkö- 
zölhető-e annak kisajátítása? minő díjt vehet a köz- 
ség a vágóhíd használatáért? 

Mit gondol az olvasó mennyi idő kellett, míg 
mindezen kérdések megoldatván, a község építéshez 
foghatott ? 

Tizenkét egész esztendő! — Ennyi idő alatt 
gondolom régi közigazgatási rendszerünk mellett is 
tisztába jöttünk volna vele. 

Felhozatik a központosított közigazgatás előnyetil 
még annak egyöntetíísége. 

Úgy hiszem, hogy ez egy részben képzelődés, 
más részben nem előny. 

Képzelődés nemcsak azért, mert változván, néha 
igen is gyakran, a ministerek, velők mindannyi- 
szor változik a közigazgatás iránya is, úgy hogy 
nincs meg az egyöntetííség az időben még annyira 
sem, mintha a törvények és törvényes utasítások kor- 
látai között a törvényhatóságok vezetik a közigaz- 

gatást; képzelödés, mert ugyanazon minister rendeletei 
is nem egyformán hajtatnak végre különböző aláren- 
deltjei által, nincs tehát meg az egyöntetűség a kü- 
lönböző vidékeken. 

De nem is tartom én azt előnynek, hogy a kü- 
lönböző vidékek igen eltérő viszonyai, népességük- 
nek különböző jelleme mellett stb., a törvény végre- 
hajtásának minden részletei egyformák legyenek, csak- 
hogy ne az egyes, gyakran teljesen ismeretlen hiva- 
talnok egyénisége határozzon a módozatok felett, ha- 
nem határozzon, a központi kormány ellenőrködése 
mellett, maga az illető törvényhatóság. 

Felhozatik előnyül végre, hogy többet ne em- 
lítsek, miszerint a helyi érdekektől távollevő központi 
kormány elfogulatlanabbal, igazságosabban határozhat 
a közigazgatás terén felmerülő kérdésekben, mint a 
helybeli hatóság azt tehetné. 

Hivatkoznak ennek igazolásául, a törvénykezési 
eljárásra, melynél, a helyi vagy közel levő törvényszé- 
kek Ítélete ellen egy távolabb eső törvényszékhez fel- 
lebbezni joguk van a feleknek. 

Ez állítás első perezre alaposnak látszik, mert 
senki sem tagadhatja, hogy a helybeli hatóságok 
gyakran beleesnek a részrehajlás hibájába; de ha 
közelebbről megvizsgáljuk a dolgot, az ajánlott mód 
minden legcsekélyebb községi ügy elhatározásának a 
központba húzása, nem segít a bajon. 

A központi hatóság a helyi viszonyok semmi 
önálló ismeretével nem birván, megállapodását a be- 
folyása alatt álló községi elöljáróság és azok feletti 
hivatalnokai jelentésére alapithatja csupán, a bár ön- 
akaratján kivüli részrehajlóság ellen tehát biztosítva 
nincsen, az érdekeiben ily eljárás mellett sértett rész- 

nek pedig ugyancsak nehéz orvoslást találnia, midőn 
azt ugyanott kell keresnie, honnan a sérelem jött. 

De a centralisták által az igazság kiszolgál- 
tatás analógiájából felhozott érv sem ezen eljárást 
igazolja. 

A szerint bátran intézkedhetnek a helybeli ható- 
ságok, melyek ezt a legtöbb tárgyismerettel tehetik, és 
ha intézkedésükben mindenek megnyugosznak, az ügy 
röviden, időveszteség, majdnem költség nélkül el van 
intézve; csak annak kell megengedve és szabályozva 
lennie, hogy a netalán sértett rész sérelmét feljebbvi- 
tel utján orvosolhassa. 

Ezt pedig józan észszel senki sem tagadhatja és 
soha nem is tagadta meg; és ily módon, ha decentra- 
lisatio mellett az első intézkedés nem a kormány or- 
gánumaitól jö, a sérelmet szenvedett vagy szenvedhető 
fél sokkal több pártolást remélhet a kormány részé- 
ről, mely nem lesz így fél és biró egyszersmind, mint 
akkor, midőn saját kinevezett hivatalnoka, vagy épen 
saját annak jelentésére épitett határozata ellen támad 
panasz. 

Sokat lehetne még így a részletekben a közpon- 
tositás mint közigazgatási rendszer ellen felhozni, hi- 
szen köztudomású dolog, hogy igen drága, hogy az 
ellenőrködésre roppantot költ, és az alatta mégis igen 
tökéletlen, míg más rendszer mellett, a nyilvánosság 
utján magok az érdekeltek által ingyen sikeresen gya- 
koroltatik; idézhetném, miszerint magában Frankhon- 
ban is az álladalmi központositás utján kezelt utak 
sokkal többe jőnek és roszabbak, mint a községi 
vagy kerületi utak stb.; de mindez nagyon is messze 
vezetne, azért most csak átalános kifogásomat mon- 
dom még el ellene. 

Egy jó közigazgatási rendszernek legelső tulajdona 
tartozik lenni, hogy a rendet és a szabadságot, 
még pedig a testületek az egyének szabadsá- 
gát, a kormánynyal szemben épen úgy mint a 
nemzetét mint egészét, az idők folyamán ke- 
resztül megkimélje, az erőszakos rázkódtatá- 
sok ellen biztositsa. 

A rend és a szabadság gyakran ellentétes fogal- 
mak gyanánt állíttatnak fel, pedig meggyőződésem 
szerént, ha jól értelmezzük mind kettőt, csak együtt 
állhatnak teljes biztosságban fenn. 

A szabadság, mint ezt a történelem bőségesen 
igazolja, csak ott és akkor biztos, a hol és ha rend- 
del párosul. 

Ellenkező esetben szabadossággá fajul, és az egy- 
mást felváltó pártok anarchikus kormányán keresztül 
az elfáradt, a mindenéért rettegő nemzet a rendet 
számára biztositni igérő első zsarnok hatalma alá jut, 
szabadságának árán vásárolván meg a rendet. 

De viszont a rend is csak ott lehet biztos, hol 
nem a szabadság elnyomásán alapul, hanem csak an- 
nak túlcsapongásait korlátozza. 

Csak ha ennyire szorítkozik valamely kormány, 
számithat minden jók támogatására a veszély perczei- 
ben, míg ha a rend érdekében, vagy annak örve alatt, 
minden szabad mozgást gátol, minden nem általa meg- 
indított önkénytes mozzanatot a testületek és egyesek 
részéről megakadályoz, közömbösséget, sőt ellenszen- 
vet ébreszt, nem csak maga, de az általa fentartott 
rend iránt is annyira, hogy a leghiggadtabbak is ér- 
dektelenül, sőt rokonszenvvel nézik a felforgatók ellene 
intézett törekvéseit. 

Mert hiában az erőszak elnyomhatja egy ideig 
az emberi kebel szabadság utáni sóhajait, olykor nagy 
hányatások után egy elfáradt nemzet örömmel fogadja 
ily áron is a rendet és nyugalmat, hosszasan tartó 
nyomás elgyengítheti , eltörpítheti a nemzeti jellemet, 
de a szabadság - vágy at az emberi kebelből kiirtani 
földi hatalom nem képes; meglehet egy nemzet el- 
vesztheti a képességet arra, hogy egy perczröl a má- 
sikra, mint szabad nemzet élhessen, de a vágy meg- 
marad lelkében, és annál borzasztóbb lesz a kitörés, 
annál hosszabban fog tartani különböző esélyeivel a 
harcz, mentül inkább elenyészett a szabadság -vágy 
mellől, az azzal való helyes élésnek képessége. 

A központositásnak már természete az, — leg- 
alább így nyilvánult még működése mindenütt — 
hogy a rend érdekében megöli, még ott is hol par- 
lamenti felelős kormány áll az ügyek élén, a testü- 
,leti és személyes szabadságot, mert ezek mozzanatai 
zavarnák a mesterséges közigazgatási gépezet egyhangú 
ketyegését, és épen ezért sem magát a rendet, sem 
az a nélkül fenn nem állható valódi szabadságot meg- 
védeni a veszély perczeiben nem képes. 

A veszély előjöttét maga okozza sok részben, és 
maga semmisíti meg az erőket, melyek annak legyő- 
zésében támogathatnák. 

Maga okozza az által elsőben, hogy minden ha- 
talmat, a közügyekbe való minden befolyást — kivévén 
szabad nemzeteknél a képviselő választást — magá- 
hoz ragad, kormányzottakat megfosztja, a fentebbi 
kivétellel, a közügyekbeni minden részvéttől, hozzá 
szoktatja, hogy az államot rajtuk kivül álló valami- 
nek tekintsék, mely köteles minden viszonyok között 
rajtuk segiteni, következzenek be bármely csapások 

és veszélyek, magukon segíteni sem nem tudnak, sem 
nem akarnak, az állam, és annak kormánya kötele- 
sek ezt náluk nélkül megtenni, ezek tétetnek tehát 
minden roszért felelősökké, és pedig annyival inkább, 
mert a közügyekbe való befolyástól megfosztott kor- 
mányzottak elveszték már mértékét annak, mit az in- 
tézmények az állam és annak kormánya tehetnek és 
bona fide kívánják a minden jogaikat confiscált kor- 
mánytól, hogy minden bajaikon segítsen, és mert ez 
emberileg lehetetlen , kifejlődik a megelégedetlenség 
minden fennállóval, ki a vágy annak megváltoztatá- 
sára, mely midőn a kellő fokot elérte erőszakos kitö- 
réseket idéz elő. 

Maga okozza továbbá a veszélyt az által, hogy 
megölvén minden közéletet a vidéken, nem hagyva 
módot abban, hogy a közügyekben résztvenni hiva- 
tást vagy vágyat érezők azt ott kielégíthessék, min- 
den ily törekvésüeket a központba csoportosít össze, 
kiket azonban ott kielégitni nem lehetvén, nagy ré- 
szük a fennálló intézményeknek ellenségévé lesz, és 
midőn a felforgatás lehetősége előáll, annak intézőül, 
előharczosul szolgál. 

Midőn pedig a veszély előállott, nincs kire tá- 
maszkodnia, magára van hagyatva, maga semmisité 
meg az egyének és testületek ellenállási képességét, 
maga tiltá el a rajta kívül állókat a közügyekbe való 
avatkozástól, segédek helyett ellenszenves, hideg, vagy 
legfeljebb rokonszenves nézőket talál, de segíteni neki 
a rend, az intézmények megvédésében nincs kedve, 
vagy ha ez volna is, nincs tehetsége senkinek. 

Ily módon felforgattatik legelsőben a rend, me- 
lyet csupán fizetett hivatalos védői, kik elégségesek 
csendes időben annak örve alatt elnyomni az egyéni. 

a testületi élet minden szabad mozzanatait a zavar 
perczében megvédni képtelenek. 

Egy meglehet csekély, de erélyes és elszánt tö- 
redék a központon a szabadság nevében elfoglalja az 
állam - gépezet mozgató kerekét, elűzi annak addig 
volt vezetőit, felforgatja az intézményeket, és a bá- 
muló, a semmit nem sejtett vidéki honpolgár egy 
szép reggel csak arra ébred föl, hogy városa vagy 
kerülete hivatalnoka, ki tegnap még a fejedelem ne- 
vében osztá parancsait, ma egy köztársasági ideigle- 
nes kormány nevében rendelkezik. 

És a mely könnyűséggel megtörtént ezen nem a 
nemzeti közvéleményben gyökerező, hanem a köz- 
pontositott kormányzat hibája miatt a központon 
egy pártnak sikerült átváltoztatás a szabadság nevé- 
ben és érdekében, miután az így alakult államhata- 
lom megtartja elődeinek gépezetét, más elvek, más 
irány keresztülvitele érdekében, de épen úgy elnyomja 
bureaucrata serege által az egyéni, testületi, törvény- 
hatósági szabadságot, miután az ily változásoktól el- 
maradhatatlan kedély-forrongások közepette felmerülő, 
a társadalmat vég veszély ly el fenyegető tanok és irányok 
megrémitik a csendes polgárok többségét, épen oly 
könnyűséggel, mint előbb a szabadság nevében elüzé 
egy párt a törvényes kormányt, felforgatta az intéz- 
ményeket, most egy tehetséges férfi a rend nevében 
felforgatja az ujabb alkotmányt, hatalmába keriti a 
távirda-sodronynak a központi irodába nyúló végét, 
és azzal lepi meg a vidéket, hogy ismét megváltozott 
minden, hogy most már a végveszélylyel fenyegetett 
társadalom érdekében csupa önfeláldozásból ő paran- 
csol, és a központosított kormány-gépezet ismét hű- 

ségesen elnyomja ez uj hatalom érdekében a nemzet 
szabadságát. 

És így mehet, sőt megyén ez évtizedeken keresz- 
tül, mígnem akad egy igazán szabadság szerető kor- 
mány, mely nem saját nézeteinek a nemzetre ráerö- 
szakolását, hanem annak saját vágyai szerént boldo- 
gitását tíízvén ki feladatául, elég önmegtagadással bir, 
aiTa, hogy a neki oly kényelmes, de a nemzetre, 
a szabadságra, söt elvégre magára nézve is veszé- 
lyessé válható központosított kormány-gépezet hasz- 
nálatáról lemondjon, visszaadja a vidékeknek az élet 
tólök elvont ama feleslegét, mely a központon túl csa- 
pong, visszaadja a részeknek az államélet vezetésének 
azon illetőségeit, melyek az állam egységének veszé- 
lyezése nélkül általuk gyakorolhatók, visszahelyezze 
az egyéneket, a testületeket az őket megillető jogok 
gyakorlatába, szervezvén így életerővel, ellentállási ké- 
pességgel biró testületeket, törvényhatóságokat, me- 
lyekre, épen mert ellenállási erővel birnak, a vészek 
idején támaszkodni lehet, felébresztve az egyesek jog- 
élvezetét és ez által éreztetve velők a felelősség részét, 
mely a nemzet, a haza sorsa változásaiban őket is 
illeti, teremtve szóval erős, öntudatos közszellemet, 
mely nélkül minden legtökéletesebb alkotmány, s a 
legerősebbnek látszó kormányrendszer is múlékony 
és ingatag. 

Mindez szükséges nézetem szerint arra, hogy oly 
országokban, hol (mint Frankhonban például) a köz- 
pontositott kormányrendszer hosszú időn keresztül 
mindent lenyomott, a rend és a mindkét iránybani 
szabadság együtt biztosak lehessenek; de erre nem 
napok, sőt nem is évek kellenek, talán egy uj nem- 
zedéknek kell egy ily ujabb irány alatt felnőnie, hogy 

feltalálhatók legyenek ama tényezffk, melyekre egy 
ily kormányzatnak, hogy teljesen kifejlődhessék, szük- 
sége van. 

Mi ebben szerencsésebbek vagyunk, nálunk lé- 
teznek még azon elemek, melyiek a törvényhatóságok 
eleven politikai életére szükségesek, még nincs gyö- 
keret vert hazai bureaucratiánk , melylyel számolni 
felette nehéz lenne, reméljük, hogy lesz erífnk egy 
ilyennek létrejöttét a jövendőben is meggátolhatni, 
nálunk nem kell mesterségesen gondoskodni oly in- 
tézmények létesitéséröl , melyek mellett a decentrali- 
satio lehetséges legyen, nemcsak törvényeinkben, de 
emlékünkben, de sziveinkben is él még megyei rend- 
szerünk, mely alatt annyi személyes szabadságot él- 
veztünk, minő sehol Anglián kivUl nem létezett, mely 
hajdan nemzeti szabadságunk legnagyobb, majdnem 
egyedüli védbástyája vala, ez intézményt az ujabb kor 
igényei szerint módositani, a parlamenti felelős kor- 
mánynyal egyeztetni, ez az egész feladat, mely pedig 
szerintem nemcsak nem lehetlen, de nem is felette 
nehéz^ 

Hogy idevonatkozó nézeteimet kifejthessem, szem- 
ügyre veendem a hajdani megyét sarkalatos jogaira 
nézve az akkor fennállott coUegiális kormánynyal 
szemben, szólok azután arról, hogy ezen sarkalatos 
jogainak gyakorlata miként egyeztethető a parlamenti 
felelős kormány nyal, és reménylem, miszerint sikerül 
kimutatnom azt, hogy a követválasztás és utasitás- 
adás jogán kivül a többit mind épen ágy, de sőt si- 
keresebben fogja gyakorolhatni, ki azt, hogy eme jo- 
gok veszteségéért teljesen kárpótolva lehet. 

IIL Fejezet. 

A megyének legfőbb jogai a következők valának : 

a) a közigazgatást saját területén szabadon 3 év- 
ről 3 évre választott tisztviselői által, a közgyűlés fel- 
ügyelete alatt, a törvények korlátai között s a kor- 
mány ellenőrsége mellett önmaga gyakorolta; 

b) az igazság-kiszolgáltatását részint politikai tiszt- 
viselői, részint ugyancsak 3 évről 3 évre választott, 
vagy a táblabirákból egyes törvényszakokra össze- 
állitott törvényszékei által gyakorolta; 

c) közigazgatási és igazságkiszolgáltatási költsé- 
gei fedezésére saját pénztárral (domestica cassa) birt; 
ennek szükségei fedezésére a megyében adót vetett ki, 
azt behajtotta, kezelte, mindezt a helytartótanács ellen- 
őrködése mellett, melyre az időben nagy szükség vala, 
midőn a megyei kiváltságos lakosság vetette ki, a nem 
kiváltságos nép pedig fizette azt; 

d) a felsőbb rendeletek irányában végrehajtás 
előtt felterjesztési joga volt, mely jognak nem levén 
határ szabva, a fölterjesztés ismételhető levén vég nél- 
kül, a nem tetsző vagy törvénytelen rendeleteket félre- 
tette, azokat nem teljesítette, ugy hogy a gyakorlatban 
a fblterjesztési jog ellentállássá lett; 

e) az országgyűlési követeket választotta és azok- 
nak utasításokat adott; 

f) a többi törvényhatóságokkal mindenkor sza- 
badon levelezhetett 

Lássuk már ezen hat pont alatt előadott jogok 
gyakorlata, hogy állott hajdan a helytartósági kor- 
mánynyal szemben, és hogy fog állhatni most a par- 
lamenti felelős kormány mellett. 

A szabadon választott tisztviselőkkel administrálás 
jogát hajdan a megyék, bár olykor a választásban is 
gátolva, bár jogkörük épségben tartásáért a kormány- 
nyal majdnem folyvást küzdve, egészben véve mégis 
gyakorolták; de ne feledjük el, hogy kivált midőn a 
kormánypárt a szabadelvű párttal éles küzdelemben 
állott, ezen szabadválasztási jog a főispánok 
kijelölésjogának egyoldalú gyakorlata által 
tetemesen korlátoztatott. 

A közigazgatásnak, választott tisztviselői által gya- 
korlatában a megyéknek ezentúl is meg kell marad- 
niok ; mert választott tisztviselő nélkül nem is képzel- 
hető önkormányzat, és ez igen jól eszközölhető is a 
felelős kormány mellett , bár épen ez azon egyik pont, 
mely leginkább megszokott támadtatni, bár épen azon 
érvet tekintik főerősségökül a parlamenti felelős kor- 
mány és megyei rendszer összeegyeztethető voltának 
ellenségei, hogy a felelősség eszméjével a választott 
tisztviselő meg nem fér, hogy a kormány kell, hogy 
kinevezze és elbocsáthassa végrehajtó közegeit, ha azt 
akarjuk, hogy felelős legyen azok tetteiért. 

Ha így tekintjük a dolgot, bizonyosan áll is ez, 
mert a megye által választott, az attól függő tisztviselő 
tetteiért a minister felelős csakugyan nem lehet. 

Azonban erre nincsen is szükség. 

Ki kell terjeszteni a felelősséget minden irány- 
ban, legyen felelős mindenki saját tetteiért. 

A minister feleljen azért, amit tesz, feleljen a ren- 
deletek, az utasításokért, melyeket kiad ; de épen úgy 
legyen felelős a megye és a megyei tisztviselő azért, 
a mit ismét ők tesznek. 

Angliában senkinek sem jut eszébe a ministert 
tenni felelőssé egy békebíró vagy sheriff tetteiért, ott 



— 32 — 

a személyes felelősség annyira megy, hogy a tisztvi- 
selőt még főnöke rendelete sem igazolja törvénytelen 
cselekedeteiért. 

Legyen felelős nálunk is, mint ott minden ember 
azért, a mit tesz, az egyedüli úr a törvénynek, és le- 
gyen felelős, legyen bár ki által feleletre vonható hi- 
vatali kihágásaiért, hanyagságáért a köztörvény sze- 
rént, úgy mint Angliában, nem pedig valamely kivált- 
ságos eljárás szerént, minő a frankhoni Justice Ad- 
ministratíve (közigazgatási igazság-szolgáltatás) melynél 
minden látszólagos biztositékok daczára utóvégre is a 
kormány maga itél saját hivatalnokai fölött, s jó for- 
mán fél és biró egy személyben. 

Ily módon a ministertől nem kivánunk olyat a 
mi méltánytalan, mert csak saját tetteiért teszszük fe- 
lelőssé, a közönségnek pedig teljes biztositékot nyúj- 
tunk minden egyes tisztviselő felelőssége által, a hi- 
vatali visszaélések, kihágások ellenében, a felelős mi- 
nister megfogja jól gondolni, mi előtt megkisértené, 
mint ez 1848 előtt gyakran történt, hogy a megyei 
végrehajtás jog körébe vágjon, és ha még is meges- 
nék az, a felelősség érzete minden egyes tisztviselőben 
gátot fog elibe állitani. 

A mi a megyének az igazság kiszolgáltatás kö- 
rül élvezett régi joggyakorlatát illeti, hogy az oly 
alakban a minőben volt, fenn nem tartható, függet- 
lenül a felelős ministeri vagy coUegialis kormány kér- 
désétől mindenki által ehsmertetik. 

Vannak sokan kik a megyei tisztviselőket tisztán 
közigazgatási hivatalnokokúi akarják tekinteni, a leg- 
alsóbb fokig elválasztván a közigazgatást az igazság- 
szolgáltatástól, és a törvényszékek szervezésében is 
épen semmi jogot a megyének hagyni nem akarnak. 

Hyen messze a dologban nem megyek, de tagadhatat- 
lan az : hogy az igazság kiszolgáltatását a három éven- 
ként, vagy tetszés szerént változó, s a mellett szak- 
képzettségre való köteles figyelem nélkül választott 
törvényszékekre bízni nem lehet. 

Röviden tehát oda megy ki nézetem: a megyei 
választott tisztviselők Ítéljenek rendőri, egyenes adós- 
sági, szóbeli, szóval minden rendes alaki eljárást nem 
igénylő perekben, Ítélhessenek ezenkivül a felek köl- 
csönös belenyugvása folytán bárminemű kérdésekben, 
ruháztassanak fel oly forma birói hatósággal, minő 
az angol béke-biráké, eljárván hol egyenként, hol töb- 
ben együtt a törvény által meghatározandó módon, 
de a feljebbvitel legyen megengedve mindenkor. 

így sok per el fog általuk intéztetni, sok költség 
megkíméltetik a feleknek, és még is netaláni tévesz- 
tésük vagy részrehajlásuk orvosolhatatlan kárt senki- 
nek sem okozhat. 

A rendszeresen folytatandó peres ügyek pedig 
állandó törvényszékek által tárgyaltassanak. 

A kebelében székelő első folyamodási törvény- 
székeket azonban válaszsza a megye ugy mint tiszt- 
viselőit, csak hogy tartozzék olyanok közül válasz- 
tani, kik a jogi tanfolyam szabályszerű bevégzése után 
bizonyos számú, például 5 évig, mint ügyvédek, köz- 
jegyzők, vagy valamely törvényszék mellett mint gya- 
kornokok szolgáltak, és ezek ne legyenek tisztújítás 
alá vetve, hanem csak valamely elkövetett vétség miatt, 
rendszeres itélet útján legyenek elmozdíthatók. 

Az Angliában is szokásos . qualificatió biztosságot 
nyújt — a mennyire ea emberileg lehető — az iránt, 
hogy kellő képzettséggel nem biró egyének birákká 
nem leendenek, az élethossziglan való hivatalban ma- 

radás biztossága pedig megadja a kellő vagy legalább 
lehető függetlenséget, meg annyit minden esetre, a 
mennyivel birnának, ha a kormány nevezné ki őket. 

Ezenkivül, ha mint reménylem törvényhozásunk 
a jnry behozatalát törvénykezésünkben elrendeli, le- 
gyen a megyének befolyása az esküdt-listák elkészi- 
tésénél. 

Hy módon a megyének az igazság kiszolgáltatás- 
ban is meglesz hatása, jogköre. 

Hogy a megyének, vagy bármely törvényható- 
ságnak, ha azt akarjuk, , hogy az valódi önkormány- 
zattal birjon, saját pénztárral kell birnia, hogy jogá- 
nak kell lenni arra, hogy saját költségvetését megálla- 
píthassa, hogy annak érdekében adót vethessen ki, azt 
talán felesleges is lenne hosszassan bizonyítgatni. 

Hiában határozná meg a megye tisztviselői fize- 
tését, hiában intézkednék útcsinálások, hid, és más 
nemű építkezések, vagy bármely más közigazgatási 
czélok iránt, ha nem lenne joga arra, hogy az azok 
elérésére szükséges pénzerőről is gondoskodjék; ama 
hatóság, mely ez utóbbi jogot gyakorolná, mindig 
meggátolhatná szándékában, és a megye legfeljebb is 
egy véleményező testület maradna. 

Csak hogy e joggyakorlat irányában, annak tul- 
hajtása ellen, mind az államnak, mind a megyebeli 
érdekelteknek szükségük van bizonyos biztosítékokra. 

Az államnak biztosíthatnia kell magát az ellen, 
hogy a megyék a saját czéljaikra kivetett adó által 
képtelenekké tehessék, a megye lakosságát az állam 
iránti kötelességeik teljesitésére. 

Az egyeseknek pedig biztosíthatniok kell mago- 
kat tisztán meghatározandó feljebb folyamodási jog 

által az ellen, hogy a bizottmányok többsége által túl 
terheltessenek. 

A képviseleti rendszer alapján kellvén a megyék- 
nek szerveztetniök, mint alább bővebben tárgyalándom, 
nem valószinü ugyan, de még sem lehetetlen, hogy a 
bizottmány oly tagokból alakuljon, hogy többsége igen 
csekély részben érintessék az adó terhe által, ily eset- 
ben kettős szükség már az adó terhét viselő lakossá- 
got a bizottmánynak akár jó szándékból, akár hiú- 
ságból, akár valamely mellékes czélból eredő túlságos 
bőkezűsége ellen védelmezni. 

Valamint más irányban biztosíttatniuk kell mind 
az államnak, mind a megye lakóinak az iránt, hogy 
a bizottmány akár önzésből, akár népszerűség vadá- 
szatból eredő fösvénysége által a megyei teendők czél- 
szerü vezethetését ne veszélyeztethesse, a megye kö- 
telességeinek teljesitését el ne mulaszsza. 

Az alkotmány, a szabadság megvédése szempont- 
jából, okvetetlenül legfontossabb joga volt a megyék- 
nek a felterjesztési jog, melynek alapján, mint láttuk 
a törvénybe ütköző rendeletek végrehajtását a gyakor- 
latban igen sokszor megtagadták. 

És ez azon jog, melyet némelyek, visszaemlé- 
kezve az azzal gyakran elkövetett visszaélésekre, min- 
den jó kormányzattal, némelyek pedig kiválóan a par- 
lamenti felelős kormánynyal összeegyeztethetetlennek 
tartanak. 

Ezekkel ellenkezőleg én azt állítom, hogy e jog 
minden lehető kormány-forma mellett szükséges, hogy, 
hazánk viszonyai között kivált, arról le nem mond- 
hatunk, hogy bármely kormányrendszer alatt zavar 
nélkül és sikereseri gyakorolható, és hogy végre épen 

a parlamenti felelős kormány az, melynél gyakorlata 
legsikeresebb, legkevesebb zavart előidéző lehet. 

Csak három dolog kell éhez: e jog gyakorlatá- 
nak szabályozása, a felelősség czélszerü felosztása, és 
egy alkotmányos intézmény életbe léptetése, a mely- 
nek útján a kormány, és a megyék közt ne talán létre 
jövő összeütközések minden, zavar és haladék nélkül 
elintézhetők legyenek. 

Hajdan, igaz, a felterjesztési jog végnélküli volt, 
nem volt alkotmányos korlát, a melyen túl a felsőbb 
rendeletek irányában a vis inertiae alkalmazásának 
meg kellett jogszerüleg szűnnie; igaz az is, hogy az 
igy nem maradhat, de nézzük meg mi volt e jog gya- 
korlatának eredménye az életben az akkori nem fe- 
lelős coUegialis kormány alatt, és mi lehet parlamenti 
felelős kormány mellett, és úgy hiszem, nem lesz 
nehéz elhatározni, melyik előny ösebb, akár a jog ha- 
tályát, akár a közigazgatás folytonos menetelét tekintsük. 

1848 előtt, kivált mióta az elevenebb alkotmá- 
nyos élet megkezdődött hazánkban, a felelősség nél- 
küli kormány, és a megyék egy nagy részében több- 
ségben lévő szabadelvű párt, nem csak rendszeres elv- 
tusában, de valódi ellenségeskedésben álltak egymással. 

A szabadelvű pártot egyfelől elkeserité az, hogy 
bármely nagy többséget szerezzen is magának, min- 
den törekvése meghiúsul a kormány ellenszegülésén, 
nincs mód adva kezébe a kormányra befolyást gya- 
korolni, és másfelöl minden tartózkodástól fölmenté 
annak tudata, hogy semmi esetben nem fog egy ha- 
mar a kormányra kerülni, nem lehetend tehát neki a 
kölcsönt visszafizetni. 

Ily körülmények között nem érzé magát az ellen- 
zék kötelezettnek tekintetbe venni minden kormányzat 

teiinészetszerti hiányait, nem hazánk különös helyzetét, 
megrótt, megtámadott minden hibát, minden hiányt, 
mint a fennálló kormány önkéntes tényét, fölterjeszté- 
seket tett, és félreveté nem egyszer Síz oly felsőbb ren- 
deleteket is, melyek pedig nem csak törvénybe ütkö- 
zők nem, de üdvösek is valának. 

Es mit tett a kormány? — ha valamely rendelet 
saját jogkörének terjesztését czélozta: sürgetései, pártjá- 
nak toborzása által az ellenzéket vagy kifárasztani, 
vagy leszavaztatni törekedett, és ha ez nem használt, 
legtöbb esetben királyi biztosok, hatalomkar, söt oly- 
kor ágyukkal is keresztül vitte akaratát, nem hagyva 
a megyének egyéb vigasztalást, mint az óvástétel 
meddő cselekményét, és azt, hogy az országos sérel- 
mek ugy is hosszú lajstromát egy uj sérelemmel sza- 
poritsa; ha ellenben az ellentállásra talált rendelet ál- 
tal saját érdekei érintve nem valának, a legtöbb eset- 
ben egy-két kísérlet után felhagyott annak sürge- 
tésével. 

Es igy a valóban törvényellenes rendeletek leg- 
többnyire keresztül erőszakoltattak, mig oly rendeletek, 
melyek a törvény határai között a közjóra czéloztak, 
számtalanszor teljesitetlenül maradtak. 

Távol legyen tőlem, hogy ezen helyzet leirása ál- 
tal, akár az ellenzéket, mely hazánk történelmének 
lapjain oly fényes nevet vivott ki magának, akár az 
akkori kormányférfiakat vádolni akarjam, én csupán 
a viszonyokat vádolom, és megvagyok róla győződve, 
hogy hasonló viszonyok között, mig emberekből fog 
állani a kormány és az ellenzék, főbb vonásaiban 
ugyanazon jelenetek fognak kifejlődni, a kormány, 
mint mindenkor megkisértendi jogkörének tulterjesz- 
tését, az ellenzék pedig az elvek fegyvere mellett a 

gyűlölet nyilaival, az elkeseredés kíméletlenségével is 
fogja azt ostromolni. 

Parlamenti felelős kormány mellett, mint feljebb 
is mondám, mind* ez másképen fog menni. 

Elsőben is oly kormány mellett a párttusák soha 
sem viselhetik az elkeseredettség azon jellegét, mely- 
nek hazánkban tanúi valánk. 

A biztosság, hogy elveinket keresztül vihetjük, ha 
többséget birtunk azoknak szerezni, buzgókká, heve- 
sekké tesz azoknak terjesztésében, de q^z elkeseredést 
csak a sikertelenség érzete adja, és továbbá azon tu- 
dat, hogy bármely perczben hivatva lehet az ellenzék 
elfoglalni az ostromolt kormány helyét, a volt kor- 
mány és pártja válván ellenzékké, mérsékli, méltá- 
nyosabbá teszi mindenkor eljárását, mert számitásba 
kell hogy vegye, melyek azon hibák és hiányok, me- 
lyek minden emberi kormány természetéből s a viszo- 
nyokból erednek, a melyektói tehát ö sem lehetend 
ment, és azok irányájban kiméletes fog lenni, tudva 
hogy különben, el nem kerüli a megtámadást azért, 
hogy épen azt teszi, a miért elődjeit vádolta volt. 

Jól tudom, hogy a parlamenti felelős kormányt 
azzal szokás vádolni, miszerént a hivatal vagy a hi- 
vatalba juthatás reménye tüzeli, sarkantyúzza az ellen- 
zéket, hogy e vágy, e remény szítja a pártoskodást, 
de bár ily esetek lehetnek, sőt fordultak is elő, még 
is a történelem bizonyítja, hogy ezen intézmény mel- 
lett a pártok küzdelme mindig szelidebb alakot ölt. 

Angliában annyira megy ez, hogy sokan a sza- 
badság barátai közül a felváltva kormányra hivatott 
pártvezérek egymás iránti kiméletessége miatt az el- 
lenzék erélytelen, sikertelenségétől félnek. 

Nem lehet ezek szerént, hogy ily viszonyok kö- 
zött a pártszenvedély a törvényes az üdvös rendele- 
tek irányában ellentállásra birja a megyéket. 

. Es továbbá a felelífsségét érző, a többség előtt 
visszavonulni kénytelen kormány jól megfogja gon- 
dolni, mielőtt valami törvénybe ütköző rendeletet ki- 
bocsátana, és ha ez még is megesnék, alig hihető, hogy 
a megyék többségének felszólalása ellenére ahoz ra- 
gaszkodnék. 

Mindez azonban csak valószínűség, és az ellen- 
kező lehetőségét nem zárja ki, épen azért szükséges 
amaz általam érintett három irányú intézkedés. 

A mi magának a jog gyakorlatának szabályozá- 
sát illeti, két okon szólalhat fel a megye, az egyik, 
ha a rendeletet törvényesnek bár, de czélszerűtlennek 
tartja; 

a másik, ha törvénytelennek találja azt. 

Az első esetben ha felszólalása után is ragasz- 
kodik ahhoz az illető minister, föltétlenül teljesíteni 
tartozik. ^HEi^ 

A második esetben még ekkor is megtagadhatja 
az engedelmességet, csak hogy ez esetben ennek a bi- 
zottmányban egyenkénti nyilvános szavazás útján kell 
eldöntetnie, minden egyes tag, ki az ellenszegülésre 
szavazott személyes felelősséggel tartozván, mind az 
államnak, mind a ne talán érdekükben szenvedett egye- 
seknek, eljárásáért. 

így a megye tagjai is bizonynyal komolyan meg- 
fontolandják, mielőtt ezen lépést elkövetik, és ha tör- 
ténhetnek is ily összeütközések, azok bizonynyal felette 
ritkák leendenek. 

Hogy pedig ezen ritka esetekben is a közigaz- 
gatás hosszasan fenn ne akadjon, hogy a viszály a 

kormány és megye közt el ne mérgesedhessék, szerve- 
zendő amaz érintett alkotmányos hatóság, melyre vissza- 
térek még, mely a kiadott ministeri rendelet törvényes 
vagj' törvénytelen volta felett, mint esküdt-szék azon- 
nal határoz, és a szerint, a mint a határzat kiüt, 
vagy a megye tartozik rögtön engedelmeskedni, vagy 
elveszti a szóban forgó rendelet kötelező erejét. 

A régi mód szerint látjuk tehát a megye felter- 
jesztési korlátlan jogát az életben ellentállási joggá 
válni, de látjuk egyszersmind ennek eredményét óvás- 
tételre, sérelmi panaszra olvadni le, valahányszor a 
kormány, mely itt szemben a megyével fél, biró és 
végrehajtó egy személyben, rendeletének keresztül vi- 
telét erélyesen akarja. 

Áa közigazgatás folytonossága, rendes menetele 
ezek szerint mind untalan megakasztható, az üdvös 
intézkedések számtalanszor sikeretlenek maradnak, a 
nélkül, hogy a törvénytelen rendeletek ellen a megye, 
az ország valódi biztosítékkal birna. 

Parlamenti felQJ|||rkormány alatt és a fentebb aján- 
lott intézkedések életbe léptetésénél pedig látjuk a me- 
gye jogát a bár törvényesnek, de czélszerütlennek tar- 
tott felsőbb rendelet ellen is felszólalni, még pedig 
azon biztos kilátással, hogy a tetteinek nem csak tör- 
vényessége-, de czélszerüségéért is felelős kormány, ha 
a megyei felszólalás valóban az országos közvélemény 
tolmácsa lévén, több törvényhatóságok által is pártol- 
tatik, megfogja e felszóUalást hallgatni, és módosítandja 
intézkedését, ellenkező esetben pedig a megye nem 
akadékoskodhatik tovább, a megujjitott rendeletet tel- 
jesíteni tartozik, s a közigazgatás megy a maga ren- 
des utján; látjuk továbbá a megye jogát arra, hogy a 
törvénytelennek tartott rendeletet még a sürgetés után 

is félre vethesse, és míg egy felöl a ministeri felelős- 
ség biztosit az iránt, hogy a kormány nem fogja ren- 
desen törvénytelen rendeletének, — ha szinte már kiadta 
is azt — teljesítését követelni , addig viszont a bizott- 
mány tagjainak felelőssége biztosit az iránt, hogy a 
megyék sem fogják a félretétel jogát akadékoskodás- 
ból helyes ok nélkül gyakorolni, ha pedig egyik vagy 
másik részről a valószinutlen hiba elkövettetnék vagy 
pedig valódilag oly ellenkező lenne a meggyőződés 
a kormány, és a megyénél valamely törvény értelme 
felett, hogy az összeütközés bona fide bekövetkeznék, 
intézkedés van téve arról, hogy egy mind két résztől 
teljesen független államhatóság határozván a kérdéses 
rendelet törvényessége felől, a kormány biztosítva le- 
gyen törvényes rendelete végrehajtása, maga aa állam 
pedig a felől, hogy a nem törvényes rendelet végre- 
hajtása a kormány által erőszakosan keresztül vitetni 
nem fog: meg van tehát mind a közigazgatás ren- 
dének, mind a jognak biztossága. 

Azon nagy fontosságú tiszte^)edig, hogy a tör- 
vényhatóságok és a központi kormány között felme- 
rülő öszszeütközéseknél a törvényesség kérdésében ha- 
tározzon, a legfelső országos törvényszék egy külön 
osztályára bizandónak tartom, mely osztály tagjai a 
törvényhatósági törvényszékeknek már legalább tiz évig 
működött tagjai közül az országgyűlés ajánlatára len- 
nének a központi kormány által kinevezendők. 

Ezen eredetét a törvényhatóságok választása, az 
országgyűlés kijelölése és a kormány kinevezésétől egy- 
aránt vevő, hivatala állandóságánál, helyzete magassá- 
gánál fogva már többé senkitől semmit nem várható, re- 
mélhető testület birna a részrehaj latlanság és egész hi- 

vatásánál fogva a szakértelem azon fokával, mely em- 
berileg elérhetö. 

Következik, hogy szóljak a megyéknek az or- 
szággyűlési követek választásánál gyakorolt befolyá- 
sáról, és az utasitás-adás jogáról. 

Minden esetre ez az egész kérdés legkényesebb 
része, mert míg másutt kimutatnom lehetett, hogy a 
megye minden legfontosabb jogait a parlamenti fele- 
lős kormányrendszer mellett épen úgy, söt sokkal 
kevesebb zavarral és sikeresebben gyakorolhatja, mint 
ezt a collegialis kormány mellett teheté, itt valóban 
jogvesztés forog szóban, de e jogvesztés szerintem 
csak részben valódi, részben pedig képzelt. 

Valódi jogvesztés a megyére, vagy is a megyét 
képviselő testületre nézve az: hogy míg hajdan maga 
választá az országgyűlési követeket, addig most van 
ugyan a képviselő-választás körül befolyása, a meny- 
nyiben a választó kerületeket meghatározza, és a vá- 
lasztók összeirását, a felszólamlások ügyét, a válasz- 
tás vezetését közpgUl^ bizottmánya utján eszközli de 
maga a képviselők választása az egyes kerületek föl- 
tétlen joga. 

A jogveszteség itt is azonban úgy áll, hogy a 
megyei testület mint ilyen elveszti jogát, azért hogy 
a megye lakossága azt annál jobban, annál közvetle- 
nebbül élvezhesse. 

És ebben én, miután nem a megye lakossága 
van a megyéért, de ez van azon lakosság jóllétéért, 
már csak ezen szempontból is igazában nyereséget látok. 

De a választói jog ily széles kiterjesztése után 
miként is lenne a választás a megye által eszközöl- 
hető? vagy minden választónak a központra kellene 
gyfílni, hogy jogát gyakorolhassa, mi a távollakók 



— 43 — 

jogának tökéletes kijátszása volna, és azonkívül is, föl- 
téve hogy mind bejönnének, a kivitelben majd nem 
legyőzhetetlen akadályokat mutatna fel; 

vagy — és ha a megyét mint testületet akarjuk 
képviseltetni, ez lenne az egyedüli mód — a megyei 
bizottmány kellene hogy válaszsza a képviselőket, mi 
ismét a választók jogait teljesen Tnegsemmisitené, és 
valódi képtelenség lenne, mert olyanok, kik nem is 
mindég épen akkor, nem is ezen egy czélra, de fő- 
leg a közigazgatás, a megye ügyeinek vezetése szem- 
pontjából nyerték meg a közbizalmat, gyakorolnák 
legfeljebb néhány százan a több mint 40-szer annyi 
választó jogait. 

Vagy — és ha az egyenes kerületenkénti válasz- 
tásokat mellőzzük ez lenne még a leghelyesebb, bár 
ez is helytelen mód — a kerületeknek választókat 
kellene választaniok, kik a központon a bizottmány 
felügyelete alatt a választást teljesitsék. 

Nem akarom elmondani azon érveket, melyek a 
közvetett választás bármely modSlitása ellen is euró- 
pai hirű publicisták által elmondattak, csak azt aka- 
rom kiemelni, hogy azon egyetlen mód, mely szerint 
a megyei testület lenne az országgyűlésen képviselve 
azaz a képviselőknek a bizottmány által választatása 
még azok helyeslését sem nyerhetné ki, kik a közve- 
tett választásnak nem átaljában ellenségei, mert még 
ezek szerint is szükséges, hogy a választott választók 
egyenesen a szóban levő választási tényre, nem pe- 
dig főleg más teendők szempontjából választassanak, 
miután megeshetik, hogy egészen más egyén fogja a 
bizalmat megnyerni, ha képviselő-választásról van szó, 
mint, ha felteszem, a megye ügyeinek vezetését kell 
valakire bizni. 

De minden, nem az egyes kerületekben történő 
egyenes választásnak azon eredménye is lenne, hogy 
a megye kerületeinek egy része nem volna képviselve. 

Felteszem, Biharban ha a 12 képviselőnek mind 
a 12 kerület választói által a központon kellene meg- 
választatnia, igen könnyen megesnék, hogy 7 kerület 
választói képezvén a többséget, mind a 12 képviselő 
által ök lennének képviselve, a fent maradt 5 kerüle- 
tet pedig nem képviselné senki sem. 

Meglehet ugyan, hogy ebben némelyek előnyt 
látnak, legalább ellenemben is fölvettetett egyszer az 
a kérdés, hogy mi lesz akkor, ha a képviselők ellen- 
tétbe jőnek azon megyei testület többségével, mely- 
ben a kerület, mely őket megválasztá, fekszik, de én 
annak lehetőségében, hogy ez a képviselők egy ré- 
szére nézve megtörténhetik, csak előnyt látok. 

Mert előny szerintem mind az, mi a kisebbséget 
a többség elnyomása ellen biztosítja, mi számára a 
nyilatkozást, elveinek, nézeteinek az illető helyen vi- 
tatását lehetővé tesrf. 

Előny a szabadság szempontjából is, mert csak a 
szavait jnegvítató, a tetteit a nyilvánosság előtt meg- 
bíráló kisebbség akadályoztatja meg a többséget, 
hogy elnyomóvá, kíméletlenné, zsarnokká ne váljék, 
de előny a rend szempontjából is, mert a kisebbség, 
míg biztos az iránt, hogy politikai jogait az alkot- 
mány által kijelölt utakon gyakorolhatja, elveinek 
többségre emelését alkotmányos eszközök által mun- 
kálhatja, tiszta hazaszeretetet téve föl arról külön- 
ben, nem fog titkos utakhoz, politikai fondorlatokhoz 
folyamodni, míg, ha a többség által elnyomatik, el- 
némittatik, az elkeseredés mindenre képessé teszi a 
már akkorra minden mértéket vesztett többség ellenében. 

Alig ismerek e tekintetben tanulságosabbat, mint 
a franczia restauratió parlamenti történelmét. 

Tisztában vagyok •tehát részemről az iránt, hogy 
csak előnynek tekinthető az mind a szabadság, mind 
a rend érdekében, hogy valamely megye egyik, vagy 
másik kerülete oly képviselőt Választhat, ki nem a 
megyei többséghez tartozik, azt pedig, mi mint meg- 
eshető hasonlólag fölemlittetett, hogy egy megyebeli 
kerületben mind, vagy nagyobb részt oly képviselőket 
válaszszanak , kik a megyei többség nézetével ellen- 
tétben állanak, legalább is. felettébb valószintitlennek 
tartom. 

A választó kerület, és a megye nem elvont foga- 
lom, mind kettő emberekből, és pedig ugyan azon 
emberekből áll, a választók épen a megyei életből is- 
merik meg azokat, kiket aztán bizalmukkal megtisz- 
telnek, a megyének, mint testületnek ezenkivül az ösz- 
szeiró, a választásokat vezető küldöttségek által, min- 
den viszszaélést mellőzve is, tagadhatatlan befolyást 
lehet a választásokra gyakorolnia, mind ez jó részt 
biztosit a fentebbi esemény előfordulása ellen. 

De ha még is előforduhia az, nem kételkedném 
egy perczig is azon, hogy a képviselőket úgy tekint- 
sem, mint kerületeik közvéleményének valódi képvise- 
lőit, úgy pedig azért, mert ők valószinüleg mindég 
ujjabb választásnak lesznek eredményei, mint a me- 
gyei* testület, és mert egyenes választás utján épen 
az országgyűlési képviselőség czéljából választattak. 

Csak egy esetben, melyet még valószinutlenebb- 
nek tartok, bár fölemlitek, miután ellenemben az is 
szóba hozatott volt, azon esetben ugyanis, ha az or- 
szágbeli törvényhatóságok többségének véleménye el- 
lenkezésbe jönne a képviselőház többségének vélemé- 

nyével, tartanám a dolgot oly komolynak, togy szük- 
séges legyen végére járni csalhatatlanul, hogy melyik 
képviseli az ország vaUSdi véleményét, mert ez már 
egy országos meghasonlásnak jele volna. 

Es itt is igen nagy a parlamenti felelős kormány 
előnye a többiek felett, készen a mód megtudni a nem- 
zet valódi akaratát a ház feloszlatása és a nemzetre 
hivatkozás által. 

És ha ehhez, még azt teszszük, hogy ily esetek- 
ben törvényszerüleg be kelljen a képviselőház felosz- 
latásának és az uj választásoknak következniök, mi- 
előtt a meghasonlásra okot szolgáltatott nézet törvény- 
erőre emeltethetik, bizonynyal több biztosítékot adtunk 
a nemzetnek, mint a mennyivel a megyei követ-vá- 
lasztások és utasítások fénykorában birt. 

Köztudomású dolog az mindazok előtt, kik a ma- 
gyar történelemmel foglalkoztak, hogy épen a legne- 
vezetesebb, a századoki'a ható országgyűlési megálla- 
podások a nemzet közvéleménye ellen jöttek létre, nem 
használva semmit a ma némelyek által oly sóvárogva 
kivánt utasítások. 

De ide értem az utasítás kérdéséhez, lássuk . tehát 
mi volt, vagy mi lehetne az utasítás -adás jogának 
haszna, és lehetséges-e azt a képviseleti rendszer mel- 
lett életbe léptetni, vagy ha nem, kinál-e annyi előny- 
nyel, hogy érte azt feláldozni lehessen? 

A mi az utasitás-adás jogát a múltban illeti, azt 
én gyakorlati eredményére nézve képzeletinek tartom. 

Hivatkoztam már fentebb a történelemre, de hi- 
vatkozom a ma élő mind azon férfiakra, kik az 1848 
előtti év tizedekben a nyilvános életben részt vettek, 
vettetett-e el csak egyszer bár egy követnek szavazata 
azért, mert utasításával ellenkezett? 



— 47 — 

Nem történt ez soha sem, és az utasítások meg- 
szegése folytán többségre jött vélemény törvény nyé lett 
épen ugy, mintha az utasítások szerint bui; volna 
többséggel. 

Máskor pedig elvettetett oly törvény-javaslat, 
mely az utasítások szerint többséggel bír vala. 

• Igaz a megyének joga volt az utasítása ellen 
szavazott követet visszahívni, de e jog nem vala mentő 
eszköz a követ-utasítás szegése ellen, ez csak fenye- 
getés, vagy ha valaki ellen alkalmaztatott, büntetés 
volt. 

De vájjon birhatott-e azon fenyegetés, ha nem is 
mindég, — mert ez ellen az események tisztán tanús- 
kodnak — de legalább rendesen jótékony elijesztő ha- 
tással? vájjon a büntetés a párt-szenvedélyek kö- 
zepette méltányosan az igazsághoz képest alkalmaz- 
tatott-e, vagy volt e alkalmazható? 

Ha valaki öntudatosan szegte meg utasítását, 
azt az utasítás minőségéhez képest két okon tehette: 
ugyanis vagy szabadelvű utasítása volt, és azt anyagi 
haszonért, hivatal-nyerhetési czélból szegte meg — 
vagy kormány-párti utasítással küldetvén fel, az or- 
szágos közvélemény iránti hódolatból, népszerűség 
utánni vágyból vált ahoz hűtelenné. 

Ki az első indokból cselekedett, arra nézve a 
küldői által rászabható erkölcsi büntetés már elveszte 
minden hatását, ki a második alapján indult^ pedig 
el, azt ezerszeresen kárpótolta az országos közvéle- 
mény felkarolása a megyéjében talán többségben lévő, 
de az egész országban népszerűtlen kormány-párt 
által történhetett megrovatásáéii;. 

Csak azok tekintek kötelezőnek az utasítást, csak 
azokra vala a visszahívás joga fenyegetésének hatása. 

kik tiszta és erős jellemüknél fogva, sem haszonlesés 
vagy hivatal-vágy, sem a népszerűség csábjai által 
megingathatok nem valának, de ezeknek meg nem 
volt arra szükségök; őket saját meggyőződésük, a 
hűség a megyében vallott elvekhez, és a párthoz 
mely őket megválasztá, épen oly jól megtartá vala 
az egyenes utón minden utasitás, minden visszahívási 
jog nélkül is. 

Mind ezek után mondhatná még valaki, hogy a 
tiszta szándékú, de gyenge jellemű embereknek erőt 
adhat az utasitás, a visszahivatással fenyegetés a más 
irányból jövő fenyegetések, erőltetések ellen. 

Alig hiszem. Kit lelkiismerete, saját jelleme, meg 
nem óv az ily viszonyok között elbukás ellen, azt 
sem az utasitás ereje, sem a visszahivástóli félelem 
megóvni nem fogja, legfeljebb is egy fokkal nagyobb 
fenyegetés, nagyobb erőltetés kell, hogy ezeknek min-# 
den hatását lerontsa. 

Épen azokra nézve tehát, kiknek ez szükséges 
lett volna, nem vala a visszahivási jognak hatása, de 
minő vala az az alkalmazásban! 

Oly megyékben, hol erős majd nem egyenlő 
pártok álltak éles küzdelemben szemben egymással, 
az utasításoknak mindég valának és pedig a legfon- 
tossabb kérdésekre vonatkozólag olyan pontjai, mely- 
lyek többféleképen voltak magyarázhatók, egy-egy 
elkeseredett tusa után elfogadá az ilyeneket a magát 
többségben lenni érző fél azon számításból: hogy min- 
dég hatalmában lesz azokat saját nézete szerént 
magyarázni; el a kisebbség is gondolván: hogy többet 
már nem érhet el, és erősen feltévén magában, hogy 
igyekezni fog, vagy valóban magához ragadni a me- 
gye többségét, vagy kilesni egy kedvező pillanatot. 

melyben épen többségben van a jelenlévők között, 
hogy saját értelmét adhassa azoknak, a követ felment 
az országgyűlésre, és midőn a kérdéses tárgy előjött, 
adá szavazatát azon értelemben, a melyet utasítása 
azon pontjának az ó't elválasztott többség adott, köz- 
ben azonban sikerült a kissebbségnek a fentebb em- 
iitett eljárás, és a követ most, mint ki utasitását meg- 
szegte, visszahivatott. 

Emlékezem magam egy az itt emiitett eshető- 
ségtől némileg eltérő, de végeredményében hasonló 
esetre. 

Egy megyének két követe elidálta egymást egy 
fontos kérdésben; felzúdult a megyében lévő két erős 
párt, és az, mely a követ-választáskor győztes vala, 
de az utasítás készitésénél egy igenis tág értelmű 
szerkezetben megnyugodott volt, elhatárzá az egyik 
követ visszahívását. Ez időtájban találkoztam ezen 
pártnak egyik legeszesebb, legtevékenyebb tagiával, 
és mint majdnem gyermek keményen kikeltem a 
visszahívni szándékolt követ ellen, mint a ki az uta- 
sítást, melynek alapján elválasztatott, megszegte. 
Soha sem felejtem el a hatást, melyet az emiitett 
párttag nyilatkozata reám tett, ki ezt monda: „Ne 
nyilatkozzék oly kíméletlenül azon emberről, mi 
visszahívjuk őt, mert pártunk érdekei ellen cselekedett, 
mert az utasítás illető pontját lehet ellene magyaráz- 
nunk, és rajtam kivul pártunk majd minden tagja 
bona fide hiszi is, hogy ő megszegte utasitását, de 
higye el nekem, hogy ez nem ugy áll, az utasítás 
igazi értelme mellette szól, és a másik követ 
szegte meg valóban az utasítást, de ez pártunk érde- 
kében tett, nékünk tehát őt meg kell tartanunk." 

Ez volt első leczkém a párt - küzdelmek felöl, 
itt láttam először mint tehet a pártszenvedély okos 
embereket is elfogultakká, és becsületes embereket 
részrehajlókká. 

Ez esetben tehát nem csak bűnhődött az, ki ár- 
tatlan vala, de kitüntettetett az, ki az utasítás valódi 
értelmével szemben hibázott, és pedig ilyen esetet 
bizonynyal sokat találnánk, ha a megyei pártok már 
már feledéssel borított küzdelmeinek mélyébe tekinte- 
nénk, egy esetben az egyik, másikban a másik párt 
lévén szenvedélyétől elvakítva igaztalan, a körülmé- 
nyek szerént. 

A visszahívási jog ezek szerént nem bír elijesztő 
hatással épen ott, a hol arra szükség volna, midőn 
pedig büntetőleg lép fol, ha nem is mindég, számta- 
lanszor igazságtalanság eszközévé válik, és meggyő- 
ződésem, hogy ez a pártok kezében az ily kérdések- 
nél mindég felmerülő személyes kérdések is hozzá 
járulván másképen soha sem fogna lehetni. 

Sem az utasitás-adás jogát, sem a visszahívásét 
a fentebbiek alapján én czélzataikra nézve sikeres és 
eredményükben áldásosoknak nem tartom, és elvesz- 
tésüket a megye részére nem tekintem valódi veszte- 
ségnek. 

Erre természetesen azok, kik az utasítási jog 
fölelevenitését óhajtják, azt fogják mondani, hogy 
azért, mert e jog a járulékát képező visszahívási 
joggal együtt, úgy a mint a múltban gyakorlatban 
volt, ez elhoz vezető nem vala, nem következés, hogy 
azt egészen el kelljen vetni, hanem inkább ugy kell 
szabályozni, hogy a czélnak, mel3nQek szolgálnia kell: 
jelesen hogy a képviselők valóban küldőik vélemé- 

nyét képviseljék, és csak is azt képviselhessék, meg- 
feleljen. 

E téren is elfogadom az eszme cserét, mert 
magamnak is elvem az, hogy mieWtt valamely intéz- 
ményt, mint jelen alakjában czélszertítlent, vagy ká- 
rost elvetnénk, meg kell néznünk, nem lehet-e azt 
ugy módositani, hogy czélszertívé, hogy hasznossá 
váljék? 

Hogy az utasitás czéljának, — mely nem lehet más, 
mint az hogy a képviselő képviseltjei nézeténél egye- 
bet ne vallhasson — megfeleljen, arra nem tudok kép- 
zelni más módot, mint azt: hogy az utasítások köte- 
lező erejűvé tétessenek, még pedig oly formán, hogy 
a képviselő minden szavazatát utasításának oda vo- 
natkozó részével igazolni tartozzék, ellenkező esetben 
szavazata elfogadható nem lévén. 

Ha ezen nézet törvénnyé válnék vagy részletes 
utasitásnak kellene adatnia vagy csak az általános el- 
vek mondatnának ki, ha részletes, az elvek alkalma- 
zására is kiterjedő lenne az utasitás, feleslegessé vál- 
nék az országgyűlés, ki lenne zárva a kölcsönös 
capacitatió, nem kellene egyéb, mint az utasításokat 
összegyűjteni, és azokból a többséget kiirni, a kép- 
viselőház egy szükségtelen és igen drága intézmény- 
nyé válnék, melynek csak is oly esetekben lenne ér- 
telme, midőn a nézetek az utasításokban annyira szét- 
ágaznának, hogy a többséget kivenni azokból nem le- 
hetne, akkor lehetne az a nézetek egyesítésének esz- 
köze, de ha az intézménynek alapjául szolgáló szán- 
dékot veszélyeztetni nem akarnók, ekkor is csak vé- 
leményt állapithatna meg, melyet a képviselők még 
előbb küldőik jóváhagyása alá kellene hogy terjesz- 
szenek. 

4* 

Ha pedig csak általánosságban adatnának az 
utasítások, ott lennénk ismét, a hol voltunk, mert 
ezen elvek alkalmazására nézve előállhatna az eltérés 
a küldök és küldöttek nézete között, és az egy czél- 
ból felállitott elvekből számtalan esetekben épen el- 
lenkező nőhetne ki magát az alkalmazás által. 

Vegyük például, hogy most a jövendő ország- 
gyűlésre az adatnék utasításul egy képviselőnek, hogy 
az alkotmány-viszály megoldásán igyekezzék, ágy 
azonban, hogy midőn a Lajthán táli tartományokkal 
való viszonyt, a kötelezettségeket, melyek a fejedelem 
ugyanazonságából erednek, szem előtt tartja, egy 
úttal Magyarország alkotmányos jogait, és törvé- 
nyes függetlenségét ne veszélyeztesse. Ez utasítást, ha 
általánosságban akarunk maradni, nem lehetne he- 
lyesnek el nem ismernünk, és mégis minő eltérések 
lehetnének annak alkalmazásában! 

Melyek azon tekintetek, melyeket tőlünk a Laj- 
thántúli tartományokkal való viszony, és a fejedelem 
ugyanazonsága követelnek ? 

Mi az, mi által Magyarország alkotmányos 
szabadsága és törvényes függetlensége veszélyeztetik, 
vagy biztosíttatik? 

Oly kérdések ezek, melyekre — ha bár szerintem 
helyesen csak egy módon — de a különböző nézpon- 
tok szerint százféleképen lehet felelni, és így meg- 
eshetnék, hogy a képviselő jó híszemmel másképen 
felelne, mint küldői, meg, hogy az utasítás magyaráz- 
ható voltánál fogva bár mi czélból öntudatosan 
tenné ezt. 

De meglehet az is, hogy felelne a szerint, a mint 
küldőinek szándéka elválasztásakor állott, és még 

is ellenkezésbe jönne velők a szavazás perczében, mert 
Ök azalatt nézeteiket megváltoztatták. 

Vagy részletes utasításnak kellene tehát adatnia, 
kimondva azt is, hogy ha oly tárgy merül föl, melyről 
valamely képviselő utasításában szó nincsen, annak a 
tárgyalásbani részvéttől addig, mig oda vonatkozólag 
pótló utasítást nem nyert, tartózkodnia kelljen, mely 
esetben eléretnék az, hogy semmi szin alatt mást, 
mint a mit küldői akarnak, nem mondhatna, de lehetet- 
lenné válnék minden rendszeres törvényhozás, az or- 
szággyűlés csak tatiácsadó testületté válnék, nem 
gyakorolhatná együtt az egész nemzet nevében a 
souverainitás azt illető részét, hanem ez szétdarabolva 
annyifelé a mennyi a választó testület, azok által egy- 
mástól függetlenül gyakoroltatnék, vagy általánossá- 
gokban adatnék utasítás, midőn a kitűzött czél elérve 
nem lenne, képviselő és küldői pedig oly helyzetbe 
jönnének, hogy ugyanazon alapra, az utasításra hi- 
vatkozva mind ketten, éles harczot vívjanak egy- 
mással. 

Elmondám a fentebbiekben, hogy az utasitás-adás 
joga a múltban sikertelen volt, elmondám, hogy az 
a jövendőben sikeressé csak oly intézkedések utján 
lehetne, a melyek megfosztanák az országgyűlést 
ama jogtól, hogy a nemzet souverain-jogait az egészre 
nézve gyakorolja, és ezen jognak külön, töredékesen 
gyakorlását az alkalmazásban is a választó testüle- 
tekre bíznák. 

Felesleges lenne mutogatnom, hogy maga e jog 
ily módon a nemzetre, mint egészre nézve semmissé 
válnék. 

Igaz ugyan, hogy minden egyes választó részese 
a nemzet felségi jogának, de e jog lehető élvezete 



— 54 — 

abban áll, hogy hozzá járuljon ama testület megala- 
kításához, mely egyes tagjai által minden jogosultak 
bizalmának kifolyása lévén, mindnyáj ok nevében, a 
nemzet nevében gyakorolja azt. 

Mert ha minden választó testület külön fogja 
azt gyakorolni, az azok kebelében lévő többség nem 
állván majd soha sem a miveltség, az emelkedettség 
oly fokán, hogy saját helyi érdekei felett, az általá- 
nos országos érdekeket is láthassa, önálló helyi ér- 
dekek nevében százfelé fog az nyilvánulni, maga ma- 
gát semmisiti meg egyes ellentétes részei által; végre 
nem az egész, de a részek lévén a souverainek, szét- 
bomlásra vezet. 

Bizonynyal nem igér tehát az utasítási jog annyi 
előnyt, hogy azért a képviseleti rendszert feláldozni 
kelljen, már pedig azzal össze sehogy sem fér. 

Tiszta dolog az, hogy az utasítást csak az ad- 
hatja a küldöttnek, a ki őt megválasztotta. 

Kifejtem, hogy az, miszerént a választó a megyei 
testület legyen, ha igaz képviseletet akarunk, okszeriíen 
nem lehetséges, az egyes kerületek kell hogy egyenesen 
válaszszanak, csak is ők adhatnák hát az utasítást, mert 
a választási jog, ha a választottat más köthetné le utasí- 
tásaival, valóban nevetségessé lenne; de miután köz- 
tudomású dolog, hogy a választók többsége mindenütt 
alul áll azon színvonalon, hogy az állam összes ér- 
dekeit felkaroló, hogy a politika igényeit felfogó uta- 
sítást adni képes legyen, annyit tenne ez, mint meg- 
kötni, lenyűgözni a felsó'bb szellemi képességet, annyit, 
mint felhatalmazni a tudatlanságot, hogy az értelmet 
bilincsbe verje, ez pedig czélja senkinek nem lehet. 

Igaz, hogy csendes időkben az értelem többíiyire 
keresztül tör a kevesebbé értelmes tömegen, és igy 

mondani lehet, hogy annak nézete szerint fognának 
készülni az utasitások, de ha ezt fölteszszük is, vagy 
határozott túlsulylyal bir a képviselő kerületében, és 
akkor oly utasitást adathat magának, úgy módosít- 
hatja azt, a mint épen akarja, vagy nem bír azzal, és 
akkor háta megett maradt ellenfelei távollétében ked- 
vök szerént tehetnek változásokat, melyek állását inga- 
taggá, tarthatlanná teszik, melyek a képviselet örökös 
ingadozását idézik elö, holott köztudomású dolog, hogy 
az áldásosán csak ugy mííködhetik, ha egy bizonyos 
időben állandósággal bir, mert valamint ha felette 
hosszú időre állandósittatnak a souverain nemzeti tes- 
tületek, a szabadságnak, úgy ha örökös ingadozásra 
kárhoztatnak, a rendnek válnak megdöntőivé. 

De ezenfelül, hogy a választó-testületek utasítá- 
sokat adhassanak, azokat pótolhassák, azok megtartása 
vagy megszegése felett Ítélhessenek állandó rendsze- 
resen gyűlésező testületekké kellene válniok, mi mind 
rendeltetésük természetével ellenkezik, mind kivihetetlen. 

Nem időzöm azonban e kérdésnél tovább, nem 
szükséges a különböző eshetőségek fölvételébe elmé- 
lyedni, teljesen elég az utasitás joga czélra nem vezető 
lehetetlen voltának bebizonyítására, mit fentebb el- 
mondék, hogy az által a nemzet felségi jogának gya- 
korlata az egész nevében lehetetlenné válnék, hogy e 
jog az egyes r^zek között elforgácsolva, az összérdek 
helyett a külön helyi érdekeknek szolgálna, hogy ily 
módon ama természetes rend helyett, miszerint a ré- 
szek legyenek az egésznek alá rendelve, ama fordított 
rend állana fel, hogy a részek az egész felett állaná- 
nak, hogy ez intézkedés tisztán felbomlásra vezetne. 

Azonban ha a fentebbiek szerint magát a kép- 
viselő-választást helyesen csak az egyes kerületek ál- 

tal látom is gyakorolhatónak, ha az utasítás jogát múlt 
alakjában sikertelennek, ha sikeressé tétetnék, képtelen- 
nek, és a képviseleti rendszerrel összeférhetetlennek 
tartom is, elismerem, hogy volt ezen jogok gyakorla- 
tának roppant nagy közvetett haszna, mely abban ál- 
lott: hogy minden közjogi és más országos kérdések 
a megyéken tüzetes megvitatás tárgyai valának, és ez- 
által a megyék egyfelől a politika gyakorlati iskoláját 
képezték, és másfelöl a közszellemnek hatalmas emel- 
tyűi, terjesztői lettek. 

Oly fontosnak tartom én a megyéknek e két 
irányban gyakorlott hatását, hogy meggyőződésem 
szerint okvetetlenül ugy kell intézkednünk, hogy ez a 
követválasztási és utasításadási jog megszűnése után is 
megmaradjon. 

Okvetetlenül szükséges, hogy a megyék a tisztán 
kormányzási kérdéseken kívül minden politikai kérdé- 
sekkel is foglalkozzanak, mert csak úgy tartható fenn 
a közügyek iránti érdekeltség, mely ha elvész, az ön- 
kormányzat az erre alkalmas és vállalkozó egyének 
hiánya miatt szűnik meg lassanként. 

így van ez Angliában, hol, az önkormányzat va- 
lódi barátainak panasza szerint, a közügyek iránti 
részvét csökkenése miatt, a helyhatóságokban kell a 
központi kormány hatáskörét egy idő olta terjeszteni, 
nem pedig azért, mint a franczía centralisták állítják, 
mintha ezt a fejlettebb államélet tenné ott szükségessé. 

Okvetetlenül szükséges, hogy a megyék a felme- 
rülő politikai kérdésekkel is foglalkozzanak, mert csak ha 
a politikai tudományokat rendszeres tanulmányokká nem 
tevő, vagy nem tehető honfiaknak is van alkalmuk meg- 
ismerkedni az időről időre felmerülő pohtikai kérdésekkel, 
csak ha ezek is mentől nagyobb számban hivatva érzik 

magokat ezen kérdésekkel foglalkozni, csak akkor fej- 
lődhetik és lehet eleven egy erős közszellem, mely le- 
gyen utasítás, vagy nem, mind annak, hogy a kép- 
viselők küldőik szándékát, kivánatát, a haza érdekeit 
el nem árulhatják, legnagyobb biztositéka, mind az 
iránt egyedül biztosithatja a nemzetet, hogy jogait, 
alkotmányát, szabadságát minden viszonyok között 
megőrzeni képes leend. 

Okvetetlenül szükséges végre azért is, mert csak 
igy elérhető az, hogy ne halmozódjék össze a köz- 
ponton minden politikai irányú szellemi tevékenység, 
hogy ott túl ne forrjon az élet, mig a vidékeken ki- 
hal az, mi ha megtörténik, rendre és szabadságra nézve 
mily veszélyes, feljebb már előadtam. 

Hogy azonban mindezt elérhessük, nem elég a 
megyéknek az ily tárgyak megvitatásához, és azokban 
határozat hozatalhoz jogot adni, sőt igazában ez feles- 
leges is, mert hiszen szabad államban mindenkinek joga 
van ezen kérdéseket akár sajtó utján, akár meetingek- 
ben megvitatni, sőt ez utóbbiakban határozatokat is 
hozni, hanem oly intézkedések is szükségesek, melyek- 
nél fogva a megyék e jog gyakorlatát elaludni nem 
hagyni érdemesnek tarthassák. 

Ez irányban is hat egyenes rendeltetésén kivül a 
megyéknek azon joga, mely szerént, mint fentebb lát- 
tuk a felsőbb rendeleteket mind czélszerüség, mind tör- 
vényesség szempontjából tárgyalniok lehet és kell; 
azon czélból, hogy ily irányban hasson, kivánok még 
egy intézkedést tétetni, mely abban áll: hogy a me- 
gyék tárgyalván bármely az államéletbe vágó kér- 
dést, lett légyen az már felemlítve másutt vagy nem, 
czélozza az bár egy régi törvény megváltoztatását, vagy 
egészen újnak alkotását, ha határozatukat ez iránt akár 

a kormányhoz, akár a képviselőházhoz beküldik, ne 
legyen az az akár egyesektől, akár testületektől, akár 
meetingektöl beadott kérvényekkel egy sorba helyezve, 
de különösen tárgyaltassék, és még ha helyesnek nem 
találtatik, is indokoltan tétessék félre, küldessék vissza 
a megyének. 

Részletezni ezt, jelenleg messze vezetne, de a ki 
tudja minő befolyást gyakorolnak szabad államban 
a törvényhozásra az egyesek, testületek, és meetin- 
gek petitiói, melyek pedig a ministeri acták közt el- 
feledve maradhatnak, vagy a képviselőház által egy- 
szerűen félre tétethetnek, a ki tudja minő hatást gya- 
korolnak sokszor egyes hirlapi czikkek is, az nem fogja 
mondhatni, hogy ezen jog nem ád befolyást a törvény- 
hozásra a megyéknek, nem hogy ez által még nem 
fogják magukat a politikai kérdések kimerítő tárgya- 
lására inditva érezni, nem kivált ha megfontolja azt, 
mit fentebb már mondottam, miszerént a törvény- 
hatóságok többségének a képviselőház több- 
ségétől eltérő véleménye a nemzetre hivatko- 
zás szükséges voltát idézi elő. 

Ily intézkedések mellett bátran merem állitani, 
több biztositék nyujtatik a nemzetnek, mint az utasí- 
tások által nyújtani lehetne, és a mellett megmarad- 
nak a megyéken a politikai vitatkozások, hogy legye- 
nek azok továbbra is a politikai miveltség gyúpontjai 
és terjesztői, a közszellem élesztői, fentartói. 

Hogy a törvényhatóságok egymással parlamenti 
felelős kormány alatt épen ugy levelezhetnek, mint 
bármely más kormány-forn^íi mellett, az ugy hiszem 
kétségen kivül áll. 

IV. F e j e z e t. 

Kimutattam a fentebbiekben, hogy a parlamenti 
feleló's kormány mellett a nemzetnek, mint egésznek, 
joga legtökéletesebben biztosítva van. 

Mert törvényeinek alkotására saját képviselői ál- 
tal döntő befolyást gyakorol. 

Mert csak oly elvek szerint, és olyanok által 
kormányoztathatik, a mely elvek képviselői többségé- 
nek is elvei, és a kik a képviselők többségének is bi- 
zalmát birják. 

Kimutattam továbbá, hogy ama veszély ellen, 
hogy egy bizonyos időre minden utasítás nélkül vá- 
lasztott képviselői meghasonlván a nemzet nézetével 
minden hatalmat magukhoz ragadjanak, a fejedelmet 
s a kormányt nemzet- ellenes irányban haladni kény- 
szerítsék, a feloszlatási jog által maga biztos óvszert 
nyújt, biztosítván a nemzet részére azt, hogy ily vi- 
szonyok között uj választás által maga nyilatkozhassék. 

Hogy pedig a nyilatkozat valóban a nemzeti köz- 
vélemény eredménye lehessen, kiemeltem, hogy a vá- 
lasztó törvénynek elég tágnak kell lenni, ki azt, hogy 
a választásoknak a parlamenti központi kormány il- 
letéktelen befolyása ellen — mely sok helyen már 
annyi bajt okozott — biztosittatniok kell. 

Felvéve a lehetőségek sorába azt is, mi szerintem 
lehetetlen, hogy az eredetében a nemzeti többség vé- 
leményét hiven kifejező képviselőliáz — ahoz hűt- 
lenné válva és a törvényhozás többi tényezőivel egyet- 
értve a nemzet jogainak csonkításán, vagy érdekeinek 
megsértésén igyekeznék, módot ajánlottam mely sze- 
rint ezen szándék kivitele hajótörést szenvedjen, an- 

nak egyik tényezője, a képviselőház, feloszlattatni tar- 
tozván. 

Kimutattam végre, hogy, mind a választások sza- 
badságának biztosítása, mind a most emiitett mentő rend- 
szabály tekintetében, 6'si megyei intézményeink mily 
nagy és áldásos szerepre hivatvák. 

Ki azt, hogy a megyei rendszer szabályozva, és 
módosítva a parlamenti felelős kormány más viszonyok 
közötti hibáit, gyengéit mennyire ellensúlyozza; ki azt 
íiogy a megye parlamenti felelős kormány mellett egy 
kivételével minden sarkalatos jogait sikeresebben, és a 
kormányzat folytonosságának sokkal csekélyebb zava- 
rásával gyakorolhatja. 

Amaz egy jogra, a követválasztás és utasítás- adás 
jogára, nézve pedig kimutattam, hogy abban, miszerént 
követet nem választ a megyei testület, valódi veszte- 
ség nincsen, mert a mit itt vesztene, azt a megye pol- 
gárai, kik közvetlenül választják képviselőiket, bővsé- 
gesen visszanyerik; ki azt, hogy az utasitás-adás joga 
hajdan is sikertelen, sok pártviszály és abból eredő 
igaztalanság kifolyása volt, hogy czélszerüen ma már 
épen nem lenne gyakorolható, hogy oda vezetne, mi- 
szerint a souverainitásnak a nemzetet illető része an- 
nak, mint egésznek, névében nem lenne gyakorolható, 
hanem szétforgácsoltatnék az egyes részek között, 
hogy a részeket az egésznek, a miveletlen részt a mi- 
veltnek fölébe helyezné, és végre kötelezővé tévén a 
képviselőháznak előleges feloszlatását minden oly eset- 
ben, midőn a törvényhatóságok terület és népesség 
szerénti többségének véleménye annak véleményével 
valamely hozandó határozatra nézve ellenkezésbe jött; 
módot ajánlottam, mely a nélkül, hogy a törvényhozás 
rendes menetét gátolná, rendkívüli körülmények kö- 

zott minden utasításnál sokkal nagyobb biztosítékot 
nyújtana a nemzetnek az iránt, hogy érdekei elárul- 
tatni nem fognak. 

Valóban nem is képzelhető állam-szerkezet, mely 
több biztosítékot nyújtana a nemzetnek, mint az ily 
módon szervezendő parlamenti felelős kormány, és tör- 
vényhatóságok. 

Közigazgatási tekintetben ott lenne a központi 
kormány, mely a fejedelem és a parlament többsége 
bizalmának kifolyása, mely a fejedelmen kivül a par- 
lamentnek és általa a nemzetnek is felelős; felelős pe- 
dig nem csak azon értelemben, hogy törvénytelen, az 
ország kárára czélzó intézkedéseiért törvény szerint 
feleletre vonathatik, de felelős azon értelemben is, hogy 
minden bár minémü intézkedéseit, nézeteit a parla- 
ment előtt igazolni tartozik, és ha a többség helyes- 
lését kinyerni nem tudta, vissza kell vonulnia. 

Ez pedig ama felelősség, mely a nemzetet az iránt, 
hogy saját nézeteivel ellenkező irányban érdekével 
összeütközőleg nem kormányoztathatik, egyedül bizto- 
sítja; mai időben ritka eset lenne az, midőn egy kor- 
mányt árulással vádolni, még ritkább, midőn azt el- 
lene bebizonyítani lehetne, és így ama felelősség mel- 
lett még a nemzet egészen önszándéka érdeke ellen 
lehetne bármi hosszú ideig kormányozható. 

A központi kormány alatt pedig ott lennének az 
életerős, az önkormányzattal biró törvényhatóságok, 
melyek a czélszerutlennek tartott fels6l)b rendeletre ész- 
revételeiket megtehetik, melyek a törvénytelennek végre- 
hajtását megtagadhatják, megelőzve igy annak rósz 
eredményét, de melyek felelősek lévén ily esetben nem 
testületileg, de egyes tagjaik személyenként, a kö- 
tekedés, az ok nélkül huzalkodás teréről leszorítva 

vannak, és ezek felett az ily kérdések eldöntésére 
egy a megyék, a parlament s a kormány egye- 
stilt bizalma által választott birói független testület, 
mely a törvényesség kérdésében határoz, és melynek 
határzata folytán a törvénytelen rendelet hatályon ki- 
vül marad, mig a törvényes azonnal végrehajtatik. 

A törvényhozásra nézve a parlament és a feje- 
delem, mint törvényhozók, de alattuk a törvényho- 
zásra is befolyással biró törvényhatóságok, melyek a 
képviselíí-választások szabadságát, a központi kormány 
túlterjeszkedése ellen védik; melyek elmondják minden 
tárgy felett véleményüket, melyek azon esetben, ha a 
törvényhozás tényezői egyetértve a nemzet érdekei el- 
len akarnának hivatásukban eljárni, ezt közbelépésük- 
kel meggátolhatják, az egyik fötenyézö, a képviselő- 
ház újjá alakítását, vagy is a nemzetre hivatkozást 
idézvén elö. 

A törvénykezés tekintetében végre minden rend- 
szeres alakú perekre nézve állandósított, a szakértelem 
biztosítása szempontjából tagjaikra nézve qualificatiót 
kivánó törvényszékek, és így mind azon biztosítás mi 
emberileg lehető, párosulva azzal, hogy az alsóbb fo- 
kokon az alap, melyen állandósittatiiak a nemzet bi- 
zalma, és közelivé, könnyen elérhetővé, olcsóvá téve a 
törvénykezés a megyei választott tisztviselőknek adott 
hatáskör által, a nélkül hogy e miatt annak biztos- 
sága, részrehajlatlansága veszélyeztetnék. 

Oly előnyök ezek, és oly annyira a parlamenti 
felelős kormány és megyei rendszer egyesítése által el- 
érhetők, hogy nem birok kételkedni a felett : miszerint 
intézményeink, mihelyest ez hatalmunkban fog állani, 
e kettőnek főbb vonalaiban ily modorú egyeztetése 
utján fognak fejlesztetni, állandósittatni. 

V. Fejezet. 

Hátra van még, hogy a fentebb emiitett második 
szabadságról, az egyén szabadságáról a nemzeti kor- 
mánynyal szemben, kissé részletesebben szóljak. 

Hogy az egyéni vagy személyes szabadság mily 
fontos tényezője az állampolgárok boldogságának, arról 
hazánkban hosszasabban elmélkedni felesleges lenne, hi- 
szen ennek, bár nem minden osztályokra nézve egyenlő', 
és igy hibás birtoka volt az, mely feledteté, vagy leg- 
alább könnyebben elviselhetővé tette a visszaéléseket, 
melyek a kormányzat felsó'bb köreiben törvényeink 
ellen elkövettettek. 

És ez természetes, mert arra, hogy a politikai sza- 
badság gyakorlata valakinek boldogságára okvetetlenül 
szükséges legyen, a miveltségnek a belátásnak egy bi- 
zonyos nagyobb foka szükséges, mig az, ha a kormány 
bele avatkozik magán-élete minden teendőibe, ha nem 
engedi tetszése szerént élni azokban sem, a melyek 
egyedül saját javát illetik: sért, szerencsétlenné tesz 
minden embert. 

El merem mondani, hogy valamint a nemzeti sza- 
badságot elnyomó kormány csak az által teheti magát 
a nemzet nagy tömege számára elviselhetővé, ha az 
egyéni szabadságnak tág tért nyit, épen ugy csak azon 
szabad nemzeti intézmények számithatnak mindenek 
egyforma szeretetére és védelmére, melyeknek oltalma 
alatt az egyén szabadsága saját körében sérthetlenül 
fentartatik. 

És oly országokban, a hol sikerült az egyént az 
államnak feláldozni, hol az emberek megszokták, hogy 
az állam és annak eszköze a kormány legyen minden 

mindenekben, milliók fognak találkozni mindég, a kik 
közönbösök minden erőszakos változás iránt az állam- 
ban, mert azokra nézve, a melyek boldogságukra leg- 
közvetetlenebb befolyást gyakorolnak, nincsen mit vesz- 
teniök. 

Szorosan meghatározandó teliát, meddig terjedhet 
az államnak kormánya által gyakori andó joga, és hol 
kezdődik az egyéneké, de ez még magában véve nem 
elegendő, mert ha az egyén elkülönitve hagyatik 
szemben az állammal, szabad országban szemben a 
többség kormányával minden kormánynak természet- 
szerű hajlama lévén a túlterjeszkedés, az ellen magát, 
jogkörét megvédeni képes nem leend: szükséges tehát 
a közigazgatásban az államkormánya és az egyének 
között az önkormányzattal biró testületek, törvényható- 
ságok létele, a melyeken a tálterjeszkedési vágy meg- 
törjék, a melyekben az egyéni szabadság okvetetlenül 
szükséges korlátozása magoknak a benne foglalt egyé- 
neknek közreműködésével történjék. 

És ennek még egy más igen nagy előnye is van : 

Szabadság-szerető nemzeteknél ugyanis, olyanok- 
nál főleg, a melyeknél az egyén még megsemmisitve, 
az államnak feláldozva nincsen, az egyéni szabadság- 
nak minden még szükséges korlátozása is kellemetlenül 
hat, elégedetlenséget szül, a mely csak úgy enyésztet- 
hető el, ha befolyással birván saját körükben a kor- 
mányzatra, az azzal 'járó megszorításokra, mindenek, 
meggyőzödnek arról, hogy azok mindenek javára, a 
társaságban, az államban élhetésre nézve okvetetlenül 
szükségesek. 

Valamint pedig a szabad intézmények, a politikai 
szabadság csak ott számithatnak az állam minden lakói- 
nak védelmére, hol a mellett az egyének szabadsága 

megadja mindeneknek a megelégedést, épen úgy a 
rend, és az annak érdekében szükséges korlátozások 
illetéktelen megtámadás esetére csak ott számithatnak 
a kormány fizetett, és ily időben rendesen elégtelen, 
szervein kivül minden jók védelmére, a hol azoknak 
szükséges volta iránt megvan a meggyőződés, a hol 
befolyván azokra saját körükben mindenek, mint saját 
tényüket tekintik azokat, nem pedig ugy mint a raj- 
tuk kivül álló államéit. 

Mindez ismét csak úgy elérhető, ha nincs köz- 
pontositás, hanem a központi államkormány vezetése 
ellenőrködése mellett a közigazgatást saját körükben 
a törvényhatóságok intézik, ezekben ismét annyi ön- 
állóság, önkormányzat engedtetvén az egyes részeknek, 
a megyékben a községeknek, a mennyit azok meg- 
bírnak, a mennyi csak az egész érdekeinek veszélyez- 
tetése nélkül lehetséges. 

A mi már azt illeti: hogy mi lehet, vagy kell, 
hogy legyen a kormányzatnak joga és kötelessége az 
egyéni szabadsággal szemben, nem tekintve most arra, 
hogy ezen jogokat és kötelességeket mennyiben gya- 
korolja a központi kormány, és mennyiben gyakorol- 
ják a törvényhatóságok és azoknak egyes részei, arra 
nézve szerintem azon általános elv kell hogy irány- 
adó legyen, miszerént: 

Az egyéni szabadság jogköre korlátoztatik min- 
den más egyének hasonló jogköre, és az ebből folyó 
kölcsönös kimélet és kötelességek által. 

Korlátoztatik továbbá a társadalomban, és mert 
ez biztosan csak államban lehet — az államban élhetés 
okvetlen föltételei által. 

Vagy is a személyes az egyéni szabadság mind 
azokban szentélynek tekintendő, a melyek egyedül az 

- 6 

illető egyén érdekeire tartoznak, söt még ott is, a hol 
mások, vagy a társadalom és állam érdekei érintetnek, 
nyilvánulásai szabadon hagyandók mind addig, mig 
vagy mások jogainak tettleges, vagy a kötelességek 
nem teljesitése utján csonkítását vagy a társadalom az 
állam tettleges, vagy az irányában! kötelezettség meg- 
tagadása által károsítását, veszélyezését nem czélozzák, 
ezen esetékben azonban joga, söt kötelessége az állam- 
hatalomnak a gyengét az erösebb ellen védeni, a kö- 
telesség-mulasztót annak teljesítésére kényszeríteni, a 
társadalom az állam ellen vétőt visszaverni, söt meg- 
fenyíteni és mindenkit kötelezettségei teljesítésére kény- 
szeríteni. 

Tudom, hogy ezen meghatározás mellett még igenis 
eltérő megoldás lehetséges, mert például a felett: mik 
legyenek az államban élhetés okvetetlen föltételei, mi- 
ket lehessen ezek szerint az államnak az egyéntől kí- 
vánnia, követelnie, nagyon szétágazhatnak a vélemé- 
nyek, és csak is, ha tisztába jövünk azzal, mi az ál- 
lamban élésnek czélja? ha ezen alapon meghatároz- 
zuk az állam teendőit, és minden egyes teendő rész- 
letezésébe bocsátkozunk, lehet egészen tiszta eredményre 
jutnunk, és még akkor sem állithatnánk fel egy oly 
szabályt, melytói a különböző történelmi fejlődés, a 
különböző nemzeti jellem szerint eltérni ne lehetne, 
sőt ne kellene. 

Ezen kérdések kimerítő tárgyalása azonban maga 
köteteket venne igénybe, nem lehet tehát azt jelen ér- 
tekezésem keretébe bevonnom, csak annyit tehetek, és 
szükséges megtennem, hogy felállítsam amaz általános 
szabályokat, melyek engemet vezetnek. 

Az államban élésnek czélja az, hogy az emberi 

nem mind anyagi, mind szellemi tekintetben rendelte- 
téséhez képest haladjon, fejlődjék. 

Mivel e haladás, e fejlődés, csak ha társaságban, 
Ha államban élnek az emberek, lehetséges, jogosult az 
állam léte, jogosult az államhatalom. 

Joga van pedig az államhatalomnak mind ahoz, 
a mi az állam fennáUiatására, biztosságára nézve szük- 
séges, a mi a kijelölt czél, ez állam lakóinak anyagi 
és szellemi gyarapodása, haladása tekintetéből általa 
és csak általa teljesithető czélszerüen. 

Mindenek egyetértenek abban, hogy ezen czélból 
joga 8 kötelessége az államhatalomnak a személy és 
vagyon bátorságról gondoskodni, mindenkit tulajdoná- 
ban, munkája gyümölcsében megvédeni, de a felett: 
mi az, mit az anyagi és szellemi gyarapodás tekinte- 
tében az állam tehet egyedül czélszerüen? a nézetek 
ismét ezerfelé ágazhatnak, és sokfelé ágaznak. 

Az állam mindenhatóságának pártolói mindent 
attól várnak, minden anyagi és szellemi haladást an- 
nak egyenes vezérlete, rendelkezése alá helyeznek, az 
egyént jó formán egy géppé törpitve el, — mások 
kisebb, vagy több szabad mozgást kivannak engedni az 
egyénnek, — míg a túlzó individualisták ismét a rend- 
fentartásán kivül mindent el akarnak az államtól vé- 
tetni, és ezen különbségek szerint szabják meg, hogy 
minő áldozatokat követelhet az állam az egyéntől, az 
első nézet pártolói az egész egyént feláldozván az ál- 
lamnak, az utolsók pedig minden nemesebb teendőt 
elvitatván attól. 

Saját nézetem, mely további fejtegetéseimben ala- 
pul fog szolgálni ez: 

Az államhatalomnak joga és kötelessége az ál- 
lamnak, mint egésznek, biztosságáról, és benne a vagyon. 



— es- 
és személy-bátorságról gondoskodni, ennek érdekében 
tehát kívánhat anyagi és személyes áldozatokat az 
egyéntói és megfosztja azt egyéni szabadságának azon 
részétói, mely által egyeseknek, vagy mindannyinak, 
azaz az államnak ártana, ezenkívül joga és köteles- 
sége elhárítani mindazt, mi az anyagi és szellemi 
haladásnak útjában áll, magát azonban a haladás esz- 
közlését az egyéni működésre kell biznia, buzditó- 
lag, példa-adólag, oktatólag, felügyelóleg hatván csu- 
pán, kivéve azon eseteket, melyekre nézve ennek elég- 
telen volta az élet által bebizonyíttatott. 

Követelhet ezek szerint az állam adót, követel- 
het katonai és polgári szolgálatot, meggátolhatja az 
egyént mindenben, mi honfitársai vagy azoknak érde- 
kei ellen van intézve, mi rendzavarásra vezet, mi a 
fennálló törvénynek ellene van, mert mindezekre köte- 
les reá állani az, ki az államban élni akar, ki az ab- 
banélés jótéteményeit élvezi, szabadságában levén 
mindenkinek, ha a nyert jót a kívánt áldozatokra mél- 
tónak nem találja, más államban próbálni szerencsét. 

Köteles az állam elhárítani minden külsó' aka- 
dályt, mely polgárainak akár vagyoni, akár szellemi 
elöhaladását gátolja, tehát azok kereskedési érdekeiről 
például, valamint a más államokban mivelödés czéljá- 
ból utazhatásukról gondoskodni: ezenkívül köteles az 
egyéni működést buzdítani, a közhasznú vállalatokat 
előmozdítani, az egyének munkásságát nyert tudomása 
alapján jó irányba terelni, mindenekre, hogy köteles- 
ségeiket teljesítsék, felügyelni, és ott hol az egyéni erő 
elégtelen, de ott is, ha csak lehet annak segítése, tá- 
mogatása és nem önvállalkozás, nem a teendőnek ma- 
gához ragadása által, a hiányt pótolni- 

így például á népnevelést illetőleg nézetem nem 
az, hogy az állam tartozik annak terhét elvállalni, és 
ennélfogva jogosulva van azt intézni. A neveltetés leg- 
elébb az egyének, a szülék joga és kötelessége, ha ezek 
képtelenek reá az egyházi és világi községeké, és csak 
a hol ezek képtelensége előáll, avatkozik bele az ál- 
lam, igy saját intézetei által adhat példát, felidézheti 
a versenyt, a nélkül hogy a nép neveltetése schab- 
lon-szerüleg egy kaptára történjék, mi eltörpülésre 
vezet. 

így lehet ez a felsőbb tanintézeteknél is. 

így például az állam buzdíthatja a vállalkozókat 
egy az állam érdekére nézve hasznos vasút építésére, 
és ha az még közvetlen hasznot nem igér, ideiglenes 
kamat -biztosítás, vagy más előnyök által segítheti a 
vállalkozást, de csak oly rendkívüli esetben lehet maga 
a vállalkozó, midőn még ily módon sem érhet czélt, 
és ha a vasút létrejötte okvetlen szükség az állam biz- 
tossága, vagy egy nagy rész iparának, kereskedésének 
felvirágzása czéljából. 

Kötelessége a felmerült öszszeütközések esetére 
az egyesek, vagy egyesek és az állam közt az igaz- 
ság-szolgáltatásról gondoskodni. 

Ezeknek folytán az államhatalom teendői, me- 
lyek kormánya által végeztetnek a törvényhozásban, 
a törvénykezésben és a közigazgatásban, röviden igy 
körülírhatók : 

A törvényhozásra befoly az áUam hatalom az ál- 
tal, hogy vezetői tagjai a törvényhozó testületnek, nem 
hivatalból ugyan, de parlamenti kormány mellett a 
dolog természetéből folyólag, az által, hogy törvényja- 
vaslatokat készít, mire rendesen legtöbb adat levén 
kezei között, legrészletesebb esméretével bírhatván az 

egész ország helyzete, viszonyai, valamint a reá befo- 
lyást gyakorló külviszonyoknak is, az egészet illető 
ügyekben legalkalmasabb, be az által, hogy a fejedel- 
met a sanctio gyakorlatában tanácsolja, be az által, 
hogy szükség esetére azt a képviselőház feloszlatására 
birja. 

A törvényhozási teendők mind azokban, melyek 
a positivitas terén történnek, a központi kormányt il- 
letik, a törvényhatóságok itt részint egyedül a köz- 
ponti kormány felhivása és rendeletére működhetnek, 
mint például az országgyűlés kihirdetésénél, a kép- 
viselők vákisztásának elintézésénél, stb., részint csak 
az egyesek vagy más testületekénél a dolog termé- 
szeténél fogva nyomatékosabb kérelmezési joggal 
bimak, részint pedig csak a negativitas terén mozog- 
hatnak, a mennyiben, ha mint fenntebb mondám, több- 
ségük egy az országgyűlés által megszavazott, vagy 
láthat(Jlag megszavazni szándékolt törvényjavaslat 
ellen felszólal, annak törvénnyé lételét egy uj kép- 
viselőház megalakultáig meggátolhatják. 

A törvényhozás á központon lévő országgyűlés 
és a központi kormány által tehát központositva 
gyakoroltatik, és a törvényhatóságok mint ilyenek 
csak annyi joggal ruháztatnak fel, a mennyi szük- 
séges a központosított törvényhozó hatalom tálcsapon- 
gásinak gátlására. 

A választásokat vezetik, ne hogy a központi 
kormány illetéktelen befolyása által az általam már 
fenntebb előadott veszélyek elŐáIljan{í,k. 

Rendkivüli esetben a képviselőház feloszlatását 
eszközölhetik, ne hogy a központositott törvényhozó 
hatalom az ország érdekei ellen járhasson el, és az 
által utat nyitnak arra : hogy áz ország, a nemzet ön- 

tudatosan, tárgyismerettel, közvetlenül nyilatkozhassak 
a kérdés alatt lévő tárgy felett, az uj választások 
által. 

Valamit törvénnyé tenni csak a központosított 
törvényhozásnak lehet, a nélkül hogy a részek itt a 
képviselők megválasztásán kiviü — mely maga is 
nem a törvényhatóságok ténye — arra egyenes befolyást 
gyakorolnának, de azt hogy valami törvénynyé lehes- 
sen, egy időre, az új választások lefolyásáig, meggá- 
tolhatják a törvényhatóságok, igy megóva a nemze- 
tet e téren is az elhamarkodás és az árulástól. 

Az igazság kiszolgáltatása, kivévén a nem alaki 
perekben, vagy választott birói minőségben a tör- 
vényhatóságok tisztviselőinek adandó jogot, kivéve 
azt, hogy az alsóbb törvényszékek a törvényhatóságok 
által választatnak, hasonlag egészen a központi kor- 
mány útján gyakoroltatik, az nevezvén ki a fels6T)b 
törvényszékeket, az birván felügyelő és fegyelmi ha- 
talommal azok felett is, a melyek a fentebbi módon 
választattak. 

Az állam hatalom minden egyéb nyilvánulá§ai, 
működése az állam belügyét illetőleg olyanok, mely- 
lyek részben a központi kormány és részben a tör- 
vényhatóságok által eszközlendóTc. 

így például az állandó hadsereg, a hon-védelem 
ügyében mindaz, mi hazai érdekű, a központi kor- 
mány által eszközlendő, az szervezi a hadsereget, az 
teszi az előléptetéseket, az rendeli el az országban az 
elhelyezést, az gondoskodik a várakról és minden 
szükséges hadi eszközökről, de a katonaság elhelyezése 
és élelmezése saját területén, a központi kormány fel- 
ügyelete mellett, a törvényhatóságot illeti, valamint a 

törvény által megszabott újjonczok kiállítását is ugyan 
ama kormány ellenörködése alatt az eszközli. 

A pénzügyeket illetőleg az országos jövedelme- 
ket a központi kormány kezeli, az országos költsé- 
geket az teljesiti, de az adónak évenkénti egyéni ki- 
vetése, valamint beszedése is a törvényhatóságok utján 
történik, de azoknak magoknak, és felügyeletük alatt 
a megyékben az egyes községeknek, saját helyi szük- 
ségeikre nézve, külön adójuk, pénztáruk van. 

A kereskedelmi ügyekre nézve nem csak a szom- 
széd államokkal intézendöket a végrehajtásban a köz- 
ponti kormány intézi, de az ország határain felállitott 
vámhivatalok alatta állanak, azok jövedelmei hozzá 
folynak be, az országban benn e czélból eszközlendöket 
azonban, a piaczi rendőrséget, a mértékek helyes vol- 
tára való felügyeletet, a vásárok napjának meghatá- 
rozását sat. a törvényhatóságok gyakorolják. 

A közlekedési eszközökből törvényszerűleg meg- 
határoztatván az egyes országos vonalok, azoknak 
épitését, jó karban tartását csatornákra, és ország- 
utakra nézve egyaránt a központi kormány eszközli, 
vagy ha ezek vállalkozó társulatoknak engedélyeztet- 
nek, azokra a felügyeletet maga gyakorolja, igy az 
országos vasutakra vonatkozólag is, mig minden 
egyéb közlekedési utakra nézve a jog a törvényha- 
tóságokat illeti, söt némelyekre nézve a megye fel- 
ügyelete alatt az egyes községek kötelességévé lesz az. 

Hasonlag a törvény-hatóságok körébe tartozik a 
személy- és vagyon-biztosságról saját területükön gon- 
doskodni. 

Altalánosságban mindezen, és még felmerülhető 
ügyekre nézve a központi kormány joga és köteles- 
sége intézni azokat, a melyek egyenesen országos 

ügyek, az 6' joga a törvények végrehajtására nézve 
utasításokat adni ki egyebekben is; de maga a 
végrehajtás, de a törvények határain belül az intéz- 
kedés joga saját ügyében, teendőiben a törvény-ható- 
ságot illeti, melynek rendőri hatalma alól senkit 
a valóságos activ szolgálatban lévő katonákon kivül, 
miként ezt az 1848-dik évi törvény is megmondja, 
kivenni nem lehet. 



VI. Fejezet. 

Mielőtt letenném tollamat, megkísértem még le- 
írni azt, miként fílggenének össze a fentebbiek sze- 
rént a központi kormány és a törvényhatóságok, mi 
módon lehetne általok az ügyek rendszeres, foly- 
tonos vezetése eszközölhető? 

Mint az előszóban is mondám, egyedül a me- 
gyékről fogok szólani, ne hogy még nehezebbé tétes- 
sék a mozgás ezen még senki által sem egyengetett 
téren, és mindenek előtt érintenem kell a községeket, 
melyek a megyét alkotják, és a viszonyt, melyben azok 
a megyéhez állanak. 

Törvényeink és a törvényes gyakorlat szerint 
háromféle község van hazánkban u. m. 

szabad királyi város, 

rendezett tanácscsal biró község és 

egyszerű falusi község. 

Szerintem ezen megkülönböztetés, ha nem is a 
szabadalmak alapján, ha nagyobb méltányossággal is a 
községek irányában, ma is fenntartandó : mert a népes, 
a teljes önkormányzatra értelmi és anyagi képes- 
séggel biró városokat a mindezt nélkülöző községek- 

kel egy vonalba helyezni képtelenség, igazságtalanság 
volna, valamint az sem lenne helyes: hogy a teljes 
önkormányzatra nem képesitett községek mind egy- 
forma helyzetbe tétessenek. 

Ezek szerint a szabad királyi városok, és mind- 
azon a törvény által megnevezendő községek, melyek: 

népességük, 

értelmiségük és 

anyagi helyzetük által a teljes önkormány- 
zatra képesítve vannak, a megyéktói elvált, azoktól 
teljesen független, velők egy rangú törvényhatóságo- 
kat képezvén a központi kormánynyal egyenes össze- 
köttetésben állanak, és a megyék rendezésénél tekin- 
tetbe nem jöhetnek; jogaik viszonyuk a központi kor- 
mányhoz ugyanazok, melyekkel a megyék birnak, 
berendezésük, mint legelöl mondám, levén csupán vá- 
rosi helyzetükhöz képest eltérő. 

A megyét alkotják a második és harmadik he- 
lyen megnevezett községek a hozzájuk csatolt puszták- 
kal és azok népességével, még pedig mindazon köz- 
ségek, melyek: 

népességük, 

értelmiségük és 

anyagi helyzetüknél fogva rendezett tanács 
alkotására képesitvék, mint ilyenek a megyei tiszt- 
viselők hatásköre alól kivétetvén közvetlenül a 
megyei testület alatt állanak, mig azok, melyek a 
fenntebbi kellékkel nem birnak ;mind közigazgatás, 
mind felügyelet tekintetében a megyei tisztviselők alá 
rehdelvék. 

Ezen két fajta község is azonban saját ügyeire 
nézve önkormányzattal kell hogy birjon, csak fel- 
ügyeleti joggal birván azokra vonatkozólag a megye 

vagy a megyei tisztviselő, és a legtöbb esetben csak 
az egyes községi tag, vagy a község egy részének pa- 
nasza folytán vagy olyankor levén egyenes beavat- 
kozási joga, midőn az elöljáróság nem bir eleget tenni 

' kötelelességének és támogatásért folyamodik ; vagy 
midó'n a felügyelő hatóság sürgetése daczára is a köz- 
ségi kötelezettségek teljesítetlenül maradnak, azon 
ügyekre nézve azonban, melyek a megye egy részére, 
vagy az egész megyére, vagy végre az egész országra 
tartoznak, a megyei testület vagy maga vagy tiszt- 
viselői által, ha a szükség kivánja, egyenesen ren- 
delkezik. 

Az egész községi rendszert minden ágazataiban 
kifejteni tál menne jelen művem határán, csak néme- 
lyeket emlitek meg az irány jelzéséül, a melyet e te- 
kintetben követni helyesnek tartok. 

Elöljáróit mind két fajta község szabadon választja, 
a falusi községeknél a szakaszbeli tisztviselő, a ren- 
dezett tanácscsal biroknál pedig a megyei bizott- 
mány küldöttje ielen levén hogy a rendre, hogy arra 
ügyeljen: miszerént a becsületbeli és ama községeknél 
kisebb, emezeknél nagyobb értelmi tekintetnek elég 

* tetessék. 

Ha bármely irányban hiba követtetik el, ama- 
zoknál az illető tisztviselő megsemmisiti a választást, 
fennmaradván a község fellebbezési joga a megyei ha- 
tósághoz, melyet 8 nap alatt gyakorlatba venni tarto- 
zik, ellenkező esetben vagy ha a tisztviselő eljárása 
helybenhagyatott, uj szabályszerű válaszfásnak kell 
történnie, emezeknél pedig a bizottmány kiküldöttje 
felfüggeszti csupán a hibás választást, és jelentést tesz a 
megyei — alább jellemezendő— állandó választmányhoz, 
melynek határzata ellen 8 nap alatt a község a megyei 

bizottmányhoz folyamodni jogosulva van^ melynek ha- 
tárzalához képest vagy érvénybe lép a megtámadott 
választás, vagy uj választásnak kell történnie. 

Ha pedig bármely község az igy létrejött ren- 
delkezésnek ellene szegül, amott az illető tisztviselő, 
itt pedig a megyei hatóság helyettesíti az elöljáróságot 
addig, mig az ellenszegülés megszűnik. 

Mind két fajta község továbbá saját szükségei fe- 
dezésére a törvény által meghatározandó módon adót 
vet ki a kebelében lakókra; az els6T)beknél a kivetés 
a szakaszbeli tisztviselő jelenlétében történik és ha sem 
az, sem az adóalap többségét képviselők által ellene 8 
nap alatt kifogás nem tétetik, érvénybe lép az, ellen eset- 
ben pedig a megyei hatóság határoz. Az .utóbbi köz- 
ségeknél pedig a kivetés a rendezett tanács által tör- 
ténik, 8 nap alatt az illető megyei hatósághoz felter- 
jesztetik, és ha az ellen akár az adóalap többségét 
képviselők panasza folytán, akár hivatalból, a neve- 
zett hatóság észrevételt nem tesz, érvénybe lép az. 

Mindkét fajta községnél két esetben lehet joga a 
tisztviselőnek, illetőleg a megyei hatóságnak, hivatal- 
ból beavatkozni; azon esetben először, ha valamely a 
megyei és országos adóval hátrányban levő község 
saját czéljai elérése tekintetéből adóját feljebb emeli, 
mely esetben azt előbbi összegére leszállithatja; azon 
esetben másodszor, ha valamely község kivetésében 
mindazon kötelezettségek teljesítéséről, melyek törvény 
é& megyei végzések szerint megilletik, nem gondos- 
kodott, mely esetben az errőli gondoskodást elrendeli. 

Megjegyzem még, hogy számos oly közigazgatási 
ügyek lévén, melyeket egyes községek külön nem, 
hanem csak szomszédaikkal csoportosulva intézhetnek, 
minők például a mellék-utak s az azokon lévő hidak 

építése, fentartása, az egészségi ügy teendői stb., — 
ily czélból a községek az illető megyei tisztviselő ve- 
zetése mellett saját megkérdeztetésük után csoportokba 
alakitandók, ön magok határozván meg az arányt, 
melyben különböző ügyekben a költségekhez járulni 
tartoznak, mind a csoportok miként alakulása, mind 
a teherviselési arány miatt, mind a külön csoportok 
közt felmerülő összeütközésekre nézve a megyei ható- 
ság birván döntő hatalommal, mely itt is csak valame- 
lyik fél panasza, vagy a kötelezettségek elhanyago- 
lása folytán lép közbe. 

Ezen községek és községi csoportozatok felett áll 
már a megye, mely teljes, fenntebb kifejtett jogkörét, 
és a községekre nézve fennálló közigazgatási és 
felügyelő hatalmát gyakorolja a megyei bizottmány 
által. 

A megyei bizottmány, a megye mind azon lakói 
által, kik a megyei terhek viseléséhez járulnak, közve- 
tett választás útján választatik. 

Fentebb előadám, az országgyűlési választásokról 
szólván, hogy az összes választóknak a központon ösz- 
szejövetele lehetetlen, hogy a választási jog ily módú 
gyakoroltatása a távol lakók kijátszása volna, de erősen 
kikeltem a közvetett választások ellen is, magyarázattal 
tartozom tehát, midőn itt a megyei választásnál a köz- 
vetett választást ajánlom. 

Teszem ezt : mert mint emlitém kivihetetlen, hogy 
az egyenes választás útján minden választók által 
együtt egy helyen történjék, nem maradna tehát egyéb 
hátra, mint azt mondani, hogy minden község vagy 
kis községek együtt apró csoportokban válaszszák meg 
a rajok eső bizottmányi tagot, vagy tagokat, de en- 
nek több igen nagy hátránya lenne. 

Elsőben is mig nein félek attól, bogy ha az ösz- 
szes megye által a többség bizalmát biró egyének 
választatnak, a politikai befolyás természetes factorai, 
a vagyon és az értelmiség, a bizottmányban képvise- 
letlenül maradjanak, addig igen valószínűnek, majd 
nem bizonyosnak tartom azt, hogy ha egyes községek 
vagy kis községcsoportok választanák a bizottmány 
tagjait, a rendesen létező' súrlódások, a nagyon is zárt 
látkör, melylyel a választók bírnának, a mely szerint 
egyedül saját kis körük érdekei lebegnének előttük, a 
könnyüség, melylyel ily viszonyok között a középszerű, 
az erkölcsi kötelékek által meg nem szorított tehetség 
és jellem felszínre vergődhetnek, számtalanszor ered- 
ményeznék azt, hogy a vagyon és az értelem igen 
helytelen csekély arányban lennének a bizottmányban 
képviselve, már pedig ha nem akarunk is ezeknek ki- 
váltságszerü túlsúlyt tulajdonítani, lehetetlen, hogy va- 
laki azt óhajthassa, miszerént a közügyek ezek hát- 
térbe szorítása mellett a vagyontalanságánál fogva sok- 
szor könyelműbb és az értelem hiánya miatt arra nem 
képes egyének vezetésére bizattassanak. 

Másodszor pedig, mig h^ a központon együttesen 
történik a választás, minden valószínűség arra van, 
hogy mindenek, vagy legalább a sokak által ismert 
és sokak bizalmát biró egyének fognak megválasztatni, 
és igy a bizottmány minden tagja, a megye többsé- 
gének belenyugvásával, akaratával fog abban ülni, ad- 
dig, ha egyes községek vagy apró csoportok külön vá- 
lasztanák a rajok eső bizottmány! tagokat, igen biz- 
tosan lehet állítani, hogy a bizottmány többségét oly 
helyi nevezetességek képeznék, kik között alig akadna 
néhány, ki saját szűk körén kivül ismert lenne, ki az 

egész megye többségének, bizalmát bimá, mi által a 
bizottmány tekintélye teljesen leszállana. 

Ily körülmények között kénytelen vagyok a köz- 
vetett választást elfogadni, eleget tevén azon kellék- 
nek, bogy a választók közvetlenül a választás előtt és 
tisztán azon választásra választassanak. 

Meglehet igy is ellentmondással fogok vádoltatni 
a miatt, bogy a képviselő-választásnál az egyenes vá- 
lasztást okvetlennek tartva, itt azt mellőzöm, de egy- 
felől nagy különbség van a teendők között, melyekre 
a választás történik, és másfelől a képviselő-választási 
körök már mégis nagyobbak, és végre maga az, bogy 
a képviselő nem közvetlen, környezetére, megyéje kor- 
mányzására gyakorol befolyást, bogy messze távoznia 
kell hazulról, hogy meg lesz zavarva foglalkozásai- 
ban stb. azt eszközli, hogy sokkal kevesebb ember 
akad egy körben, ki magát ilyenül feltolni vágynék, 
mint akadna bizottmányi tagságra yágjó még a kellő 
számú tagok arányára tekintve is, mert a bizottmány 
hivatalt, tisztséget is oszt, mig a képviselő erre hiva- 
tásánál fogva jogosulva nincsen. 

A bizottmány választása ugy történik, hogy az 
egyes községek 500 lélekig két, azon felül 1000-ig 
ismét két, azon túl is minden új 500 lélek után két 
választót választanak, kik is beküldik megbízatásukat 
az azok megvizsgálására, a lelépő bizottmány által e 
végből kiküldött választmány elnökéhez, hol azok meg- 
vizsgáltatván, ha helyeseknek találtattak, a választási 
határnap legalább 28 nappal előre kihirdettetik, és ak- 
kor a választók a megye központján összegyűlnek. 

A választásra mindenki ajánlhat egyéneket, és 
azok közfelkiáltással is megválaszthatok ; de kétes ese- 
tekben a választók kétfelé osztása által megtudandó a 

többség, ha pedig a választók egy 20-ad része írásban 
kívánja, titkos szavazás történik. 

Egyszerre csak egy egyén ajánlható, s a szavazás 
is csak egyre történhetik. 

A bizottmány száma az egyes megyékre nézve 
népességükhöz képest változik, ezer lélekre eshetik egy 
bizottmányi tag, úgy azonban, hogy a legkisebb szám 
50 legyen. 

Hogy a megye ügyeinek vezetése örökös ingado- 
zásnak kitéve ne legyen, hogy a közügyekben részt- 
vehetés hosszabb tartama ingert adhasson a semmi 
közvetlen anyagi elönynyel nem kínálkozó bizottmányi 
tagság elvállalására, egy bizottmány tartama 6 év le- 
gyen; több nem lehet szerintem azért, mert különben 
halálozás, a megyéből elköltözés, és más okoknál fogva 
igen nagy hiányok támadnának abban, és az ujabb 
nemzedék igen hosszasan kizáratnék a résztvehetésból. 

Tagja lehet a bizottmánynak minden ember, a ki 

a) a megyében lakik, 

b) a megyei adóhoz járul, 

c) legalább 15 év óta semmi erkölcsi megbélyeg- 
zést maga után vonó bűnben elmarasztalva nem volt, 
és legalább 10 év óta ilyennek alapos gyanúja sem 
mondatott ki rá, ha szinte bizonyítékok hiánya miatt 
fölmentetett is, 

d) csőd alatt nincsen, 

e) legalább az elemi oktatás által megszerezhető 
ismeretekkel bír, 

f) ha felsőbb iskolai tanulmánnyal bír, 22-dik, ha 
csak elemi oktatásban részesült, 30-dik évét betöltötte. 

Ki az öt első pontban említett kellékek vala- 
melyikét időközben elveszti, azt a bizottmány tagjai 
sorából kizárja és kizárni tartozik. 

A bizottmány tagjainak sem fizetés, sem nyngdij, 
vagy útiköltség nem fizettetik. 

A bizottmány a közigazgatási rendes teendőket 
állandó választmánya és a tisztviselői kar által végez- 
teti, melyek miként megalakitásáról alább szóiandok, a 
hol a bizottmány teendó'i között ezek megválasztása 
elöforduland. 

A bizottmány rendszeresen minden három hónap- 
ban ülést tai-t, melyen tagjai megjelenni kötelesek, és 
a ki helyes ok nélkül egy egész éven át elmarad, az 
elveszti tagságát. 

Ezen rendes gyűlések határnapját, mindig az az 
eló'tti gyűlés határozza meg, ha pedig rendkivüli gyű- 
lés tartása szükséges, az az elnökség által, az annak 
összehivására okot adott főtárgy megemlitése mellett 
15 nappal előre kihirdetendő. 

Ezen gyűléseken elsőben jelentést tétet a megye 
állásáról, az utolsó ülés óta történtekről. 

Elibe tartoznak a központi kormánynak minden 
ujabb intézkedéseket tevő rendeletei, melyeknek azon- 
nal teljesítése, vagy a már előbb elmondottak szer ént 
érdekökben teendő felterjesztés és annak indoka felett 
ő határoz, és ha a törvényesség kérdésbe vétele miatt 
történt a felirás, a rendelet második tárgyalása is előtte 
kell hogy történjék, hogy ismét határozhasson a fen- 
tebb bővebben kifejtett föltételek mellett. 

A rendeleteinek nem engedelmeskedő, vagy má- 
soktól a megyei hatóság elkerülésével rendeleteket el- 
fogadott tisztviselő elbocsátása felett határoz. 

A különböző községek, vagy valamely község és 
tisztviselői, vagy az ezek, és egyesek között felmerülő 
súrlódások esetében, ha azok hozzá terjesztetnek, ha- 
tároz, a nélkül azonban, hogy a tisztviselők ellen a 

6 

rendes törvényszékek útján megindítható eljárást ha- 
tározatával gátolhatná. 

Hozzá tartoznak, szóval, mind azon ügyek, melyek 
a közigazgatás minden ágaiban választmánya és tiszt- 
viselői által el nem igazíttathattak, vagy a községek, 
vagy egyesek részéről hozzá fellebbeztettek. 

tesz minden felterjesztéseket és folyamodványo- 
kat a megye érdekében a központi kormányhoz, vonat- 
kozzanak azok az országos adóra, a katona-tartásra és 
kiállításra, az álladalmi és vasútakra, vagy bármely 
más a megyét érdeklő, de az által mint országosak, 
önállóan nem intézhető ügyekre. 

Fő-főteendői egyike a megyei költségvetést elké- 
szíttetni, a házi adót kivetni és behajtani, a számadá- 
sokat megvizsgálni stb. 

Az igy általa tett adó-kivetés, megállapittatása után 
két héttel, a központi kormányhoz felterjesztendő, de 
az annak irányában hivatalból csak azon esetben jár- 
hat el, ha egy az állam-adóval hátrányban lévő megye 
saját háziadóját tetemesen felemeli, vagy a jog-köré- 
hez tartozók teljesítésének eszközeiről nem gondos- 
kodik; mindkét esetben azonban legfeljebb egy hónap 
alatt intézkedni tartozik, az első esetben joga lévén a 
múlt évi összegre leszállítani az adót, a másodikban 
pedig annak kiegészítését kivánni, egyébként hozzá 
szólhat az ügyhöz, ha a megyei adóalap többségét 
képviselők az adó kihirdetése után egy hónap alatt 
hozzá folyamodnak, mely esetben az ügy megvizsgál- 
tatását és elintéztetését eszközli. 

Az általa megvizsgált megyei számadásokat az év 
vége után legfeljebb három hónappal a bizottmány ki- 
nyomatni és a megyében a nyilvánosságnak átadni 
tartozván, itt semmi központi kormány által gyakor- 

landó ellenörködésre szükség nincsen, mert azt az ösz- 
szes megyei adófizető közönség gyakorolja, melynek 
bármely tagja jogosulva van a netalán felfedezett hűt- 
lenség vagy pontatlanság alapján köztörvény szerént 
panaszt emelni. 

A megyei és községi adó-tárgyában tett recla- 
matiokat elintézi. 

Az államadót behajtatja, de itt már a felszólam- 
lásokat csak felterjeszti, minden rendelkezési jog a köz- 
ponti kormányt illeti, melynek a megye az adó teljes 
behajtásáért felelős, és a mely ellenszegülés esetében azt 
önerején behajtatja. 

A bizottmányban történnek minden az államot ér- 
deklő vagy közjogi kérdések felett a vitatkozások, az 
tesz ezekben felterjesztéseket akár a központi kormány- 
hoz, akár az országgyűléshez, és a nézete szerént hely- 
telen, megalkotni szándékolt törvény ellen tőle jőnek 
a tiltakozások, melyek, mint fentebb már látók, ha a 
törvényhatóságok többsége által tétetnek, a képviselő- 
ház feloszlatására vezetnek. 

O intézkedik a képviselő-választások körül; tel- 
jesíti a levelezéseket a törvényhatóságokkal. 

De lehetetlen minden aprólékos teendőit elsorol- 
nom, azért csak az állandó választmány és tisztviselők 
s törvényszékek megválasztását említem, melyek közül 
az első kettő három évre, az utóbbiak pedig, mint már 
fentebb előadtam, éltök tartamára választatnak. 

Az állandó választmányt minden kijelölés nélkül 
választja a bizottmány saját tagjaiból három évre, az 
az alispán elnöklete alatt a tisztikarral egyesülten 
vezeti magát a közigazgatást, a felsól^b rendeletek ál- 
tala felolvastatnak, és a melyek a közigazgatás rendes 
körzetében mozognak, a tisztviselólmek végrehajtás 

6* 

végett azonnal kiadatnak; az uj intézkedéseket tartal- 
mazók pedig a bizottmányi gyűlés elébe terjesztetnek; 
ily esetekben, ha a rendes bizottmányi gyűlés ideje 
még 4 hétnél távolabb lenne, rendkivüli bizottmányi 
gyűlés levén azon idö alatt összehívandó. 

Itt tárgyaltatnak minden egyeseket vagy közsé- 
geket illető ügyek, melyek vagy egyszerűen, mint a 
rendezett tanácscsal biró községeket illetők, ide tartoz- 
nak, vagy a tisztviselők által mint általuk el nem in- 
tézhetők bejelentetnek, vagy a felek által fellebbeztet- 
nek, és ha általa teljesen be nem fejezhetők, jelentése 
mellett tétetnek át a bizottmány elébe. 

A tisztviselői körök a községeknek utak, egész- 
ségi és börtöni ügy stb. érdekében csoportosítása itt 
állapíttatik meg véglegesen, szóval minden közigazga- 
tási kérdések, teendőek itt határoztatnak el, a tisztvise- 
lők levén aztán a végrehajtók. 

Épen azért ezen választmány minden hónapban 
egyszer okvetlen összeül, és ha szükséges az alispán 
által önbelátása, vagy tagjai egy tizedrészének ahhoz 
bejelentett kívánsága folytán, nyolcznapi előleges tud- 
tuladás mellett bár mikor is összehívható. 

Szerintem ezen választmány berendezése okvet- 
lenül szükséges, mert az, hogy a nagyszámú tagokból 
álló megyei bizottmány hónaponként, sőt még gyak- 
rabban is üléseket tartson, kivihetlen, mig az, hogy a 
közigazgatásra a megye közönsége tisztviselőin kivűl 
is befolyást gyakoroljon, helyes, sőt szükséges, mi csak 
ezen az úton elérhető a nélkül, hogy a közigazgatás 
gyorsasága szenvedjen. 

Ezen állandó választmány tagjai is sem fizetést, 
sem napi dijat, sem úti költséget nem kaphatnak. 

A tisztviselők választása pedig úgy történhetik : 

A bizottmány a tisztújítást megeló'zö gyűlésében 
választ egy 10 — 20 tagból álló választmányt, melynek 
tagja sem azon perczbeni tisztviselő', sem olyan nem 
lehet, a ki magát tisztviselővé megválasztatni akarja; 
ezen választmány a tisztújítást megelőző napokban 
összeül a főispán elnöklete alatt, és minden tisztre 
négy egyént jelöl ki, még pedig úgy, hogy ha e te- 
kintetben egyetértés nem jöhetne létre, kettő a választ- 
mány többsége, egy a kormány képviselője, egy a vá- 
lasztmány kisebbsége által jelöltetik ki. 

Elérkezvén a választás ideje, minden tisztségre 
nézve külön megteszi a kijelölést a főispán, s vagy 
általános fölkiáltás által megtörténik a választás, vagy . 
ha ezt csak 10 tag is kivánja, titkos szavazás mellett. 

Épen igy történik a megyei törvényszék tagjai- 
nak választása is, csakhogy mint fentebb előadtam, 
ezek törvényesen meghatározandó képzettséggel birni 
tartoznak, és életökre választatván, csakis kihágás foly- 
tán rendes törvényszéki Ítéletek által elmozdíthatók. 

A megyei tisztviselők végrehajtói a megyei vég- 
zéseknek, behajtói az adóknak, teljesítik szóval a köz- 
igazgatás körében mindazt, mit eddig is teljesítettek, 
mi részint állandó törvény vagy megyei szabály által 
kötelességökbe tétetik, részint esetenként a felsőbb me- 
gyei tisztviselő, az állandó választmány, vagy a me- 
gye bizottmánya által végrehajtás végett rájuk bízatik; 
rendeleteket egyenesen a megyén kivül álló kormány- 
tól a megye elkerülésével el nem fogadhatnak, kivételt 
képezvén ez ellen egyedül a nekik végrehajtás végett 
kiadott törvényszéki Ítéletek, melyeket azonnal végre- 
hajtani kötelesek. 

Ezenkívül a tisztviselőid rendőri, egyenes adós- 
sági, birtok-háboritási és minden alaki eljárást nem 

igénylő perekben egy bizonyos nem felette nagy ösz- 
szeg erejéig, mint választott birák pedig bármely ügyek- 
ben is Ítélnek, törvény szerént meghatározandók levén 
az esetek, melyekben egyedül ketten vagy többen 
együtt járnak el, melyekben továbbá a fellebbezés, 
vagy a szervezendő' tisztiszékre, vagy a rendes tör- 
vényszékekhez intézendő azon ügyek, hol mint válasz- 
tott birák Ítélnek, hacsak a felek a fellebbezésre nézve 
is másban nem egyeztek meg, mindenesetre rendes 
törvény útjára lévén fellebbezés esetében viendök. 

E tekintetben az angol békebirák rendszere lehet 
körülményeinkhez alkalmazva az irányadó. 

De lássuk már most az összefüggést a központi 
kormány és a megye között. 

A központi kormánynak minden megyében legyen 
egy felsőbb rangú hivatalnoka, ki megtarthatja a fő- 
ispán nevet, habár valójában, a megváltozott viszo- 
nyok között, hivatása más lesz is, mint eddig a fő- 
ispánoké volt. 

Nem lesz ugyanis ezen főispánság a megyére 
nézve közigazgatási hivatal, de megszűnik méltóság 
lenni ; ő ellenőrje, felügyelője lesz a központi kormány 
részéről a megyei közigazgatásnak, és épen ezért a 
központi kormánynyal együtt legtöbb esetben változni 
fogván, itt mellesleg jegyezve ezt meg, a felsőház tagja 
nem fog lehetni. 

Jogai a megye irányában: 

elnököl, midőn a bizottmány választásáról van 
szó, mind a választók választási jegyzőkönyveinek át- 
nézésére kinevezett választmányban, mind a választó- 
gyűlésben, és felügyel arra, hogy senki, ki a törvé- 
nyes kellékekkel nem bir, bizottmányi taggá ne le- 
hessen. 

Elnököl a megyei bizottmány üléseiben; ha vala- 
mely bizottmányi tag időközben elveszti az arra szük- 
séges tulajdonok valamelyikét, annak kizárását eszközli. 

közli a központi kormány rendeleteit, és mind- 
azokat, a melyeket az a megyével tudatni kivan; ha 
a bizottmány törvényes hatáskörén túllépni akarna, 
joga van a gyűlést, de csak a következő napig, fel- 
oszlatni, midőn azt vagy maga ismét megtartja, vagy 
az alispán elnöklete alatt tartatik az meg. 

A megyei háziadóra nézve a fentebb emiitett ese- 
tekben hasonlag megteszi észrevételét, s annak kisére- 
tében terjeszti fel a kivetést a központi kormányhoz. 

Az államadó pontos behajtását sürgeti, és ha ez 
sikertelen marad, köteles orvoslásért a központi kor- 
mányhoz fordulni, és ha annak egyenes beavatkozása 
válnék szükségessé, azt végrehajtja. 

A tisztviselő-választások körül a fentebbi módon 
a kijelölési jogot gyakorolja. 

Ezenkívül joga, sőt kötelessége minden a megye és 
az abban fekvő községek körében történőkről magának 
hivatalos tudomást szerezni, a tapasztalt hiányok iránt 
észrevételeit a megyénél megtenni, s egyúttal mind- 
ezekről a központi kormányt értesíteni, valamint más- 
felől a központi kormány minden értesítéseit a me- 
gyével közölni. 

Az oly ügyekre nézve pedig, melyek a megye 
területén ugyan, de a központi kormány által intézen- 
dők, mint az országosoknak elismert és az ország költ- 
ségén építendő, fentartandó nagy közlekedési vonalok, 
a központi felügyelet alatt álló vasutak, yagy pedig 
bármely országos intézetek, gyakorolja mindazon jo- 
gokat, melyek ezekre nézve a központi kormányt 
megilletik. 

A megyének, szerinte, törvénybe ütköző végzését 
felfüggeszti, mely felfüggesztés azonban ha 8 nap alatt 
a központi kormány által meg nem erősíttetik, magá- 
ban megszűnik, mig ellenkező esetben a megye és a 
kormány között a törvényesség szempontjából ugyan- 
azon eljárás áll be, melyet fentebb azon esetre nézve 
előadtam, midőn a felsőbb rendelet törvényessége a 
megye által támadtatott meg. 

A központi kormány ezenkivül a megyei törvény- 
kezésre egyenes felügyeletet gyakorol az által, bogy 
a törvényszékek elnökét kinevezi, egyátaljában a me- 
gyei törvényszékek épen úgy mint a többi törvény- 
székek, a mennyire ez a birák függetlensége mellett 
általában lehetséges, alatta állanak. 

Es végül, nehogy bármely megye akár saját tör- 
vénytelen végzésének erőszakolása, akár a törvényes 
kormányrendeletek végrehajtásának megtagadása által 
a közigazgatást megzavarhassa, sőt komoly időkben 
forrongást, zavart, országos veszélyt idézhessen elő, 
joga van a központi kormánynak az ily megyének jog- 
gyakorlatát felfüggeszteni, csakhogy ezen esetben az 
országgyűlést 6 hét alatt összehivni, annak eljárásáról 
számot adni tartozik, és ha ujabb 6 hét alatt az a 
felfüggesztést meg nem erősítette, a megye minden jo- 
gaiba visszalép, ellenesetben pedig a megye törvényt 
sértő tagjai, bűnhődés végett törvényszék elé állittat- 
ván, a megyei hatóság új rendezése eszközöltetik. 

Ily módon mind a községek, mind a törvényha- 
tóságok valódi önkormányzata biztositva lehet, mig 
amellett a központi kormány bir annyi befolyással, 
hogy a kötelesség mulasztó megyét annak teljesitésére 
szoríthatja, bir azon jogosult hatalommal, hogy a tör- 
vényt sértő, az az iránti engedelmességet megtagadó 

megyét féken tarthassa ; tartozván azonban 6 hét alatt 
ezen eljárásáról az országgyűlésnek felelni, nem lehet- 
vén a szükség kényszerítéséből ideiglenesen magához 
ragadott megyei jogokat határozatlan ideig magánál 
tartania, hatalma zsarnokivá, a szabadságra nézve ve- 
szélyessé nem lehet. 

Oly jog ez különben is, melyre a mindkét részrfÜi 
felelősség mellett ritkán leend szükség, de melyhez 
hasonlóval akár törvényben kimondva, akár a gyakor- 
lat által természetszerűleg a kormány mindenütt bir, 
s melylyel, hogy rendkivüli időkben a hazát nagyobb 
veszélyek ne érhessék, birnia kell is mindenütt. 



VII. Zársz ö. 

Érzem, hogy bár bővebben bocsátkoztam is a 
parlamenti felelős kormány és megyei rendszer egyez- 
tetésének kérdésébe, mint ezt előttem tudtomra leg- 
alább, bár ki is tévé, távol vagyok attól, hogy a ki- 
vitel módját praecisiroztam volna, érzem, hogy még 
azokban is, melyeket elmondék, sok hiba lehet ; de egy- 
felől kormányrendszerünknek keresztülvitelére telj es 
részletes tervet késziteni oly feladatnak tartom, melyre 
egyes ember alig lehet elégséges, sőt arról is meg va- 
gyok győződve, hogy maga törvényhozásunk sem fog 
ez irányban azonnal oly törvényt alkothatni, mely 
minden esetekre nézve kiterjedő, mely minden intéz- 
kedéseiben helyes legyen, mert azt majd csak a gya- 
korlat tapasztalatai után fog eszközölni lehetni; és 
másfelöl nem az fekszik szívemen, hogy minden álli- 
tásom helyesnek találtassék; de igen is az, hogy az 

általam most tárgyalt nagyfontosságú kérdés ment^ 
több oldalról megvitattatván, a kivitel mikéntje felöl 
tisztába jöjjünk akkorra, midÖn törvényhozásunk azzal 
foglalkozhatni fog. 

A kivitel mikéntje felől kell tisztába jöniink csu- 
pán, mert él bennem a remény, miszerént valamint 
én tisztában vagyok a felett, hogy a parlamenti fele- 
lős kormány és a törvényhatósági rendszer nemcsak 
ki nem zárják, de sőt kiegészitik egymást; épen úgy 
tisztában vannak idevonatkozólag mind azok, kik or- 
szággyűlésünkön a törvények alkotására döntő be- 
folyást fognak gyakorolni. 

Minden érzett hiányai mellett tehát nyilvánosság 
elé bocsátom művemet, nem kivánva egyebet semmit, 
mint azt, hogy az abban elmondott eszmék minden 
irányú megvitatásának eszköze lehessen. 

Geszt, october 18-kán 1865. 



I^yomatott Bécsben, Holzbausen Adolftiál. 

